url: =ZAM Thupuak :: 25 June 2017 (A lungdamhuai RSC/ UNHCR lampan thuthak) :: ZOMI DAILY\nposted on 25 June 2017 at 8:13 pm Lomkholna: Malaysia, News, Refugee, ZAM\nA lungdamhuai RSC/ UNHCR lampan thuthak :: 21-06-2017 (Wednesday) 11:00 am – 12:30 pm dong UNHCR conference Room ah Resettlement Support Center (RSC) pan Mrs. Briane leh Racheal te in meeting hong makaih in nidang a meeting dangte sangin thuneite mahmah zong lungdam mahmah sain thu honggen uhhi.2014 a kipan a min kitaih vai a awk,khawlcip te tu in US lampan sapkik ding vai thupulakna hong nei in, tua sungah, mipi lam pan dotna tuamtuam a kibawl hang “Na thu uh a hi bangin gen un, thuman gen un” cih dotna khempeuh a dawnna hi sak ziau hi.\nNathu uh na khelkhel uh leh hong ki reject/nolh thei ding hi. Tua hong kinolh khak leh RST gamtelna vaipen a tawpna hiding UN card te bel hong ki laksak loding bek gen hi. Tuaban ah hong ki reject/nolh a leh appeal,hehpih ngetna cihte om non selo in RST tawh kisai kha nonlo cihna hipah hi.\nFraud a cih uh pen Eimi ten min kitaih ci in kithei ziau a, tuasungah min, suahkum, nu leh pa min, innkuan phazah, tangthu a manlo khempeuh huam hi. Hihte sung pan khat peuhpeuh tawh na kisawh khak uh leh Fraud in a huam hipah hi. A ma genna ah a manlo nahih lam na kitheih leh pulak pah zaw in la, FMT pan nasian mengmeng nadingin interview hong kisap nang laikhak pah in.\nTuaban ah Fraud case a tul a sim om sung pan na tangthu tawh kizui a kisem ding a hihman in a masa le nunung ding pen UN tawh kisai peuhmah lo hi. Na min man uh tawh hong kikhawlsak kha a hih leh hong ki kinsak mahmah ding cilai hi. Tua ahihman in na Phone No. te a thak in sitpha in.\nNAUSUAK TE A DING ZATO :: Poliklinik Ikhwan ah RM1500 tawh nau kisuakthei cih ACTS Clinic pan kiza hi. UN Card aneite bekthamlo, UN Card aneilo tezong kisuakthei cihi. Nausuak bekthamlo, nausuaklai Birth Certificate zong hong lakpihpah dinguh cisawnsawn ahih manin lungdamhuai hi.\nPoliklinik Ikhwan cihpen Clinic hi a, amau kiangah pongman in asuakte buaina omlo cihi. Azenzen in at kul, Surgery bawlkul ahihleh Hospital Sungai Buloh ah hong puaksakding “Refer” ding uh a, RM500 khawng beithuah theiding cihi.\nPOLIKLINIK IKHWAN :: No.21-G, Jln Desa 9/4,Bandar Country Homes48000 Rawang, Selangor Darul EhsanTel: 019-378 4337\nUNHCR ZUM KIKHAK DING :: Malaysia te kum thak Hari Raya zum khak ni ahi June 26 (Monday) leh 27(Tuesday) ni te ah UNHCR zum kikhak ding hi. Tua ni te ah UNHCR Card Renew ding te in tua ni ma in zum pai khol zaw ni.\nACTS KIKHAK DING :: ACTS Clinic pen Malaysia te kumthak Hari Raya sung June 25(Sunday) leh 26(Monday) ni te ah kikhak ding hi.\nCLU TE ZAM ZUM AH HONG HAWH :: ZAM zum ah 21-06– 217(Thursday) ni-in CLU pan Ms Joanne hong pai in UNHCR vai tawh kisai dot nop bangbang dotna kinei in tua sungah mimal (55) in a zum vai te uh dotna nei thei hi. Zingsang nai 10 pan sun nai 2 kikal sung in mimal kim ciatin zum vaite nuamtak ki dong thei hi.\nINSURANCE CARD BAWL HAMTANG IN :: UNHCR Cidamna lampan apulakna ah RHB insurance company tawh Operation tampi ki bawlkhin ahihmanin insurance bawl nailote limtak hanthawn a bawlsak ding hi, tua hikeileh gal taite kibawl zolo in mi tampi’n sih lawh khin ding cihi. Tua ahih manin sum namawk beisak sangin ih muh kholh theih loh Ih mailam ding kikhual kawm sa in RHB Insurance lei sawm hamtang ni. Kuamah kiang leitawi lo/Pawlpi, khua leh tui buaisak loin, ei leh ei I hih theih nang ahun omlai in ki khual ciat ni. RHB Insurance card a leisa te in zong na card uh tettan a bei leh ZAM zum ah kibawl thei hi.\nUN ZUM PAN PHONE HONG KI SAP CIANG :: UN zum pan phone hong kisap ciangin koi department pan hong sam, bang vai in hong sam cih hoihtak dong cian phot tangtangin. Bang mah kitel cian lopi in zum ah ih pai ciangin ih hun mawk bei thei hi.\nUNHCR AH KAMLET DING ZOMI MAH NA TEL UN :: Interview na pai ciangin Kawlpau, Mizo pau cih te sang in na pianpih kampau mah telzaw in. Zomi kamlet hong zonsakun nacihnak leh pello in hong zonsak pah ding uhhi.\nNa UN Vai Nakan Nuam hiam? :: Na UN vai lung hi mawh in kannop dotnop khat peuhpeuh nanei hiam? UN Department tuamtuam ah laigelhsak nop na neih leh ZAM Member te ading mangenlo in ZAM zum pan lai kigelh sak theiden hi.\nredONE SIM CARD KILEI THEI DING :: RHB Insurance te vai hawmna tawh UN card a tawi khem peuh in redONE sim card 19-06-2017(Monday) ni pan kipan in kilei thei ding hi. Sim Card khat ciang in RM 10 hi ding a, redONE leh redONE ahih leh free call kingah ding hi. A dang sim card te na call leh minute 1 ciang in 0.16 sen hong nek sak ding hi.\nZAM ZUM AH KILEI THEI TENG :: ZAM zumpi ah I ngeina vantuamtuam ahi Zopuan Design tuamtuam, Zoniik Design tuamtuam, Puanten, Puandum, Zodial(Silk), Puanlai san, Zokhi, Tanghciin, Khephiau, Zolukhu, Zothungkuah, Zodial cihte akipan naupang puan tuamtuam te deih zahzah kilei thei hi. Tua bek tham loin\n1. Thuciamthak Laisiangtho (ZSV) RM302. Galhiam Phatna labu RM303. Kawl Laisiangtho(Bu neu) RM304. Zolai Simbu (Zolai bulpi) RM305. Dictionary (English to Zomi) RM50 6. Tutmun Mikang pau sinna RM207. Eden ah ciah kik ni RM208. Tedim Labu (Hymn) RM259. Nisim Tongdam RM3010. A lamdang hehpihna RM2011. ZYA Magazine RM5012. Cope Centenary Jubilee RM1013. Zomi Bible Dictionary RM50Cih te zong kilei thei hi.\nKIDAWM KIDAWM :: THEIH HUAI THU TUAMTUAM\n1. Na om na laihsa (address) hoihtakin lotngah in, Na Lotngah kei phial leh zong laidal no khat ah gelh sa in pua den in.\n2. UN tawh kisai vai naneih limlim leh Zato lam tawh kisai na hih leh Siavuan lai leh appointment laidal no na puakding mangngilh kha het kei in.\n3. RSC/OPE interview na man khit ciangin nau neithak a hih uh leh UN card na lak ni mah in RSC/OPE ah nau nei thak ung ci’n tua ni mahin nausuah lai tawh kipulak hamtang in. Banghang hiam cih leh interview hong sap ciang in nau neithak ung na cih pan leh na vai hong kaituam pah ding hi.\n4. Tu laitak RSC/OPE leh DHS/Lah Wah Kah kisap lai tak ahih manin interview napai main hoihtak in kiging khol masa hamtangin. Adiak in DHS/Lah Wah Kah pen tulai tak interview nei te khauh dot uh ahih manin ih UN interview pen khat vei ih khialh leh khat vei interview ih ngah kik ding lametna tamlo hi.\n5. Tu laitak RSC/OPE leh DHS/Lah Wah Kah interview neite sungah Ei mi atamzaw pen min kitaih ih cihte hi a, Na min aman bang tawh nonglak thei ding nahi hiam? Laidal (document) nonglakthei ding hiam? Ci-in hong dong kha thei ding uh a, hong lakthei mah ning cikha peuhmah kei in konglah theih Laidal (document) pen kei hi pah ing na cih ding mangngilh kha kei in.\n6. Khuazin khua zan in zuu kham sa khawng in lampi tungah vakvak kei inla na card tawi peuhpeuh a nungta lai hisak hamtang in. Na card a nungta lai a hih leh a hih loh in zong thu pawl khat te ah tampi tak kilamdang sak cih phawk gige ni.\nKimat kihen na tuahkhak leh :: ZAM member te kimat kihen na tuahkhak uh leh Contact Sia Tuangpu: 016 254 4093, Sia Go Mang: 018 202 1216\nZAM ZUM AH HONG HAWH :: Qualitas Clinic pan Mr. Faiz ZAM hong hawh in mailam ah Qualitas te tawh nasep khop theih nading kikhup na hong neihpih hi. Mailam ah ZAM tawh khut kilen in gambel Zomi pih te a ding sep khop theih ding tampi ki kupna kinei thei hi.\nTHONGLAM BUAI PIH TENG :: 1. Thang Kap Sian (Gamngai) Cheras Oparasi pan kiman Jinjang lockup ah buai pih laitak.2. Do Thuam Cin (Tuivial) Cheras Oparasi pan kiman Jinjang lockup ah buai pih laitak.3. Tuang Vungh Vungh (Buanli) Cheras Oparasi pan kiman Jinjang lockup ah buai pih laitak.\nZATO VAI BUAIPIH TENG :: 1. No Thang (Nahnuai) IPR2. Saan Lek (Tungzang) GHKL 3. Niang Ngaih Nuam(Lungtak) Sungai Buloh 4. Kam Gin Tuang(Saizang) UKM5. Thang Suan Kap(Vanglai) GHKL6. Kap En(Tuizang) Ampang Hospital7. Huai Ngaih Lun(Pimpih) NGOs ah paipih8. Pau Do Mung(Saizang) HUKM9. Do Mang(Mualbeem) Ampang\nZAM MEMBER TE A DING NASEP\nHONG KONG RESTAURANT Khasum 1100++, An leh omna piaNasep hun :10AM to 10pm (Sun nai 2 sung khawl) Kal khat khat vei off. Amun：sunway pyramid(Pasal 5 kideih)\nRestaurants zok noodle house\nKhasum : rm1200, UN Card nei mi (2) kideih hi.Nasep hun : 10 hours. Kal khat khat vei off Omna pia, Ann pia, Amun: kota kemuning, Shah Alam\nFactory-AKsa sat ding/Aksa deliver ding\nMi-3 kideihNasep hun :8am-5pm OT omlaiOffday- Sunday nisim Khasum-Rm-1100 -OT omOmna pia- An pialo, Amun -Puchong\nPitek Putek Kep na\nNumei-3Pasal1 kideih. Khasum-Rm1200-OT omNasep hun-Nai10Omna pia Anvak. A mun-PJ Section 6\nZato vai leh nasep vai ah kizop na ding Contact : Sia Khuppi 016 3838 014, Sm Cii Cing 011 1282 8482\nLUNGDAM KOHNA :: Dal Sian Mung(Tuithang) RM50ZAM zum leh thupuak ading panpihna hongpia Zomi u leh nau, Khua kipawlna leh biakna pawlpi khempeuh tung ah gen zawhloh lungdamna lianpi ZAM pan kong tangko uh hi.\nPrevious: Losan “Fire Cracker” lotna hangin naupangno kum 12 khat sihlawh\nNext: Farisai te leh Sadusis te silngo ~ Tdkhen\nA kidanglo Itna ~ Dr. Nang Khan Lian


timestamp: atn

url: =LESSON 9 MAY 20 – 26 NA UPNA BANGIN NUNGTA IN ~ MUC\nLESSON 9 MAY 20 – 26 NA UPNA BANGIN NUNGTA IN\nTU KAAL SUNG SIM DING: 2Pet. 1: 1-15; Eph. 2:8; Rom. 5: 3-5; 6: 11; Heb. 10: 38; 1Kor. 15: 12 – 57.\nKAMNGAH: “Hih thu hangin na upna ban uh ah gamtat hoihna na behlap unla, na gamtat hoihna uh thutheihna tawh na behlap un; na thu theihna uh pumpi ki-uk zawhna tawh na behlap unla, na pumpi ki ukzawhna uh thuakzawhna tawh na behlap un; na thuakzawhna uh Pasian bangin gamtatna tawh na behlap unla, Pasian’ deihna bangin na gamtatna uh sanggam ki-itna tawh na behlap un; na sanggam ki-itna uh itna thukpi tawh na behlapzawh nadingun na hanciam un” (2Pet 1:5-7).\nMihing in Thuciam Thak’ hong hilh thute bangci nuntak pih ding hiam? Telhak hi. Gentehna-in 2Pet. 1: 1-14 ah Peter in upna tawh dikna thu pulaak hi. Jesuh tungah a ki-ap mite’n Pasian vangliatna ngahi ding hi. Tua banah Pasian’ pianzia nei ding cihte a kipan leitung nate deihna na nial un, cihte pulaak hi (2Pet. 1: 4). Peter in Khristian nunzia ding hong hilh ziau lo-in a banbanin khat khit khat hong gelh hi. Tua banah Khrih sungah a nungta nunna, ‘kisawpsiang’ Khrih sungah khamuanna, tawntung Gam, (2Pet. 1: 9, 11) misi-te omzia tawh kisai thute hong hilh hi.\nA MANPHA UPNA\n2Pet. 1: 1-4 sim in. Peter in Jesuh Khrih sungah a hong kipia khin thu bang pulaak hiam? Koi bangin hehpihna pulaak hiam?\nPeter in a laikhak thupatna-ah ‘Kote tawh a manpha mahmah upna a ngah khawm mite’ ci hi (2Pet. 1:1). Hih in thu-um khempeuh ngah a kikim hamphatna, manneihna pulaak hi. Tua hamphatna pen thaman bangin a ngah uh hi lo hi; ngah dingin kilawmna tawh a ngah uh hi lo hi. Pasian in a hong piakkhong hi, ci hi. Paul in zong hih bangin pulaak hi: “Hehpihna thupha hangin upna tawh hotkhiatna a ngah na hi uh hi. Note’ thalawhna hangin a ngah hi loin Pasian’ hong piakkhong ahi hi” (Eph. 2:8). Upna in manpha hi. Bang hang hiam cihleh upna lo-in Pasian lung kidamsak thei lo hi (Heb. 11: 6). Upna in manpha hi. Bang hang hiam cihleh upna tawh Topa kamciamte i ngak hi.\nA siangtho nuntakzia i neih nadingin Jesuh vangliatna kisam hi (2Pet. 1:3). Pasian’ vangliatna hangin a nungta thei i hi hi. Ama vangliatna tawh a siangtho i hi hi. Hoihna, liatna tawh hong sam Pasian theihtelna tungtawnin tua vangliatna i ngah hi (2Pet. 1:3; John 17: 3).\nPasian a it dingin hong kisam hi. Ahi zongin itzia ding i thei kei hi. Jesuh tungtawnin, Lai Siangtho tungtawnin, piansak nate le upna le a thu piak zuihna tungtawnin Pasian i thei hi. Nisim hong piak hehpihnate hangin zong\nAmah i thei hi. I tuahkhak thute, i nuntakna ah Ama nasepnate hangin Pasian theihna i ngah hi. Tua theihna in hong khel kul hi.\nTua banah a lian mahmah, a manpha mahmah kamciam – Pasian pianzia eite hong kipia hi (2Pet. 1: 4). Pasian limlemel sunin mihing hong kibawl hi-a, mawhna hangin tua limlemel mualin, melhem khin hi. Nih vei a suak kik peuhmah in, Khrih sungah nunna thak nei hi-in, Khrih in Pasian limlemel sun dingin hong puahpha hi. Ahi zongin nih vei a suak kik peuh mah in leitung siatna le cilesa deihna a nial kul hi.\nUpna nei kei lecin koi bangin na nungta diam? Bang hangin Pasian hong piakkhong upna thupi hiam?\nITNA, KHRISTIAN MUNGTUP\n2Pet. 1: 5-7; Romans 5: 3-5; James 1: 3, 4; Gal. 5: 22, 23 sim in.\nBang thulaigil kipulaak hiam?\nTanglai mipilte in zong nunzia ding hilh den uh hi. Amau hilh nunziate zong Romans 5: 3-5; James 1: 3, 4; Gal. 5: 22, 23 sungah zong kimu thei hi. Peter’ pulaak thute tua huna mite’n zong tel pah ding uh hi. Bang hang hiam cihleh tua hun lai mipilte’ gen thute le Peter pulaak thute kilamdanna a neih hangin a kibatna om hi. Peter in a gualh zia le tong hoihte a mawk gualh hi lo-in khiatna nei takin a gualh hi-in a tawpna-ah itna pulaak hi.\nUpna: hotkhiat ngah nadingin Jesuh upna (Gal. 3: 11; Heb. 10: 38)\nGamtat hoihna: Greek laimalin ‘areke’- na khat peuhpeuh a hoihna pulaak kammal hi. Upna thupi hi. Ahi zongin upna in nunna a khel kul hi.\nThutheihna: Leitung thu tuamtuam theihna a gen hi lo-in Jesuh Khrih tawh kizopna hangin Ama thu theihna hi.\nPumpi ki-ukzawhna: A picing Khristian khat in cilesa lunggulhna a kipan a na khat peuhpeuh a khengval lo dingin kikepsiam hi.\nLungduaina/thuakzawhna: ze-et bawlsiatnate thuakzawhna hi.\nPasian’ deihna bangin gamtatna: Pasian a bia lo mite in zong gamtat zia le tong hoih nei uh hi. Thuciam Thak in a nungta Pasian kiang pan hong pai zia le tong hoih pulaak hi (1Tim. 2:2).\nSanggam ki-itna: Khristian thu-um mite in innkuan khat hi. Gamtat hoih in khat le khat hong ki-itsak hi.\nItna: Peter in itna a kisam penah koih hi. Paul in zong hih bangin hong hilh hi: “ Upna, lametna le itna. Hih thum panin itna lianpen hi, ci hi (1Kor.\nGamtat zia le tong hoihte in ol takin kinei thei hi lo ahih manin hanciam kul hi (2Pet. 1:5). Pasian’ deihna bangin nuntakna, Ama tungah citakna puahphat nasepna ah mihing in bang panpih thei hiam?\nNA UPNA BANGIN NUNGTA IN\nPeter in Khristian khat ii nunzia ding a pulaak khitteh tua bangin a nungta mi in a ngah ding thupha pulaak hi.\n2Pet. 1: 8 – 11 sim in. Khrih in Amah a um mite a’ding a sepkhit thute le Khristian khat nunzia ding, bang in hih thunih tonkhawmsak hiam?\nPeter in a laikhak simte tungah Khrih sungah a thak nunna tawh nungta dingin hanthawn hi. Upna, gamtat hoih, thutheihna, pumpi ki-ukzawhna, thuakzawhna, Pasian’ deihna bangin gamtatna, sanggam ki-itna le itna cihte sung khangcing dingin hanthawn hi (2Pet. 1:8).\nAhi zongin Khristian khempeuh tua bangin nungta lo hi. Kim khat in Topa a theihna bangun nungta lo uh hi (2Pet. 1:8). Tua bang mite’n mawhna sung pan a kihotkhiatlam uh phawklo uh hi (2Pet. 1:9). Khristian khat in Jesuh sungah nunna thak a neih kul hi. Khrih sungah mawhmai-na, siantho-na le Pasian’pianzia a ngah ding uh kisam hi. Tua hi-in a hong teelna le a hong sapna thu-ah kiptak in om ding kisam hi (2Pet. 1: 10). Paulap tuamtuam hangin nunlui ngeina, gah nei lo nunna cihte nial ding ahi hi.\n“Upna tawh kisai thu tampi i za khin hi.Ahi zongin gamtatna kisam lai hi. Mi tampi in singlamteh lo-in Zeisu nung zui uh hi. Cilesa deihna zui-a thuman a zui lo mi in amah le amah kikhem ahi hi.” Ellen G. White, Faith and Works,\nRomans 6: 11 sim in. Thu-um mite a’dingin Peter’ gen thute Paul in bang pulaak hiam?\nPeter le Paul in upna bangin nungta ding hong hilh uh hi. Khrih sunga a nungta mi in mawhna pan a suakta mi hi-in, Pasian’pianzia a nei mi hi pah hi.Tua manin a hong kisapna tawh kituakin a nungta i hi hi. Khristian a khiatna in Khrih nun bangin nungta cihna hi. Khristian kici khempeuh in tua bangin a nungta ding i hi hi.\nKoi bangin Khrih sun na hiam?Koi mun ah hoih zaw thei lai ding na hiam?\n“Hih buk sungah ka teen laiteng hih thute kong phawksak ding hoih ka sa hi. Bang hang hiam cihleh i Topa Jesuh Khrih in a hong lahsa mah bangin hih ka buuk ka suahkhia baihta ding hi ci-in ka thei hi. Tua thamlo in ka sih khit ciangin zong hih thute na phawk tawntung theih nadingun ka hanciam nuam hi” (2Pet. 1: 13, 14).\n1956 kumin Oscar Cullman in Immortality of the Soul or Resurrection of the Dead? The Witness of the New Testament’ kici laibu gelh hi. A genna-ah sihna pan thawhkikna le si thei lo nunna cih pen kituak lo hi, ci hi. Thuciam Thak in sihna pan thawhkikna thu limtak hong hilh hi, ci-in pulaak hi. “ Ka laigelh dangte in hih bang thu pulaak ngei lo hi, ci-in genbeh hi.\n1Kor. 15: 12 – 17 sim in. Sih ciangin bang piang hiam?\nCullman mah bangin Lai Siangtho thuthukkan mipilte in zong sihna le sihna pan thawhkikna thu in thuman hi, ci-in pulaak uh hi. Thuciam Thak in sihna pan thawhkikna thu hong hilh hi. I nunna in si thei lo hi, ci lo hi. Paul in sihna hangin a dah a kap mite tungah, Khrih hong pai ciangin a si mite in hong thokik ding uh ahih manin, hih thu tawh kihehnem dingin hanthawn hi\n(1Thess. 4: 16- 18). Paul in sihna pan a hong tho ding mite’ omzia ding zong hong hilh hi (1Kor. 15: 12 – 57). Paul in Khrih in sihna pan a thawhkikna thu pulaak masa hi. Jesuh in a thokik lo hileh upna in kimanna nei lo ding hi. Khrih in a si mite lak panin a gah masa pen hi, ci-in pulaak hi. Sihna pan Khrih a thawhkik manin Khrih sungah a si khempeuh zong hong thokik ding uh hi.\nPaul in a si thei pumpi le sihna pan a thokik ding pumpi kilamdanzia pulaak hi (1Kor. 15: 35 – 50). Tu-a i pumpi in si thei hi. Ahi zongin sihna pan a thokik ding pumin si thei nawnlo ding hi. Thuciam Thak in sihna a gen ciangin sihna pan thawhkikna thu a gen hi-in, tu laitaka mihing nunna in a si thei lo nunna hi lo hi. Hih thu in 2Pet. 1: 12- 14 sunga thute i tel nading kisam hi.\nSIHNA PAN A THO KIK DING UPNA\n2Pet. 1: 12 – 15 sim in. Peter in ‘ka pumpi/buuk ka nusia ding hi,’ a cihteh bang a gen hi ding hiam?\n1Pet. 1: 12 – 14 in Peter in a laigelh laitaka khua hun pulaak hi. Peter in a sih ding naikuanta hi, cih theikhol hi. A laikhakna-ah kam vaikhakna le teci panna kihel hi.\n‘Hih buuk sungah ka om nawn kei ding hi…. hih buuk ka nusia ta ding hi” ci-in Peter in a genteh a sawt lo-in si ding cih pulaak hi (2Pet. 1: 13, 14). Peter in i leitung pumpi le buuk genteh hi. Sih khitteh a si thei lo, khua phawk thei khat om lai hi, a ci hi lo hi. Pumpi a tuam, nuntakna huu a tuam, ci-in kikhentuam thei lo hi.\n2Pet. 1: 12 – 15 sim kik in.Koi bangin Peter in a sawt lo-in a bei ding a nunna mu hiam? Upna tawh kisai bang lungsim puak hong hilh hiam?\n2Pet. 1: 12 – 15 in Peter kammal a thupitna hong musak hi. A sawtlo-in a bei ding a nunna phawksa-in laikhak hi. Bang hang hiam cihleh Topa in tua thu mukholsak hi. Ahi zongin patauh nading, lungkhamna ding, kihtak ding om lo hi. A thupi pen in a nungta lai mite in upna ah zungkipin, a cidam ding uh thupi hi. Peter in a nungta lai mite in thuman sungah kiptakin a om ding uh hong hilh hi. A nuntak laiteng hih thu mah gen tawntung hi.\nPeter in Topa tawh a kizopzia pulaak hi. A sawt lo-in a nuntakna a bei ding hi ta hi. Sih nuam tawh si ding hi lo hi (John 21: 18; Ellen G. White, The Acts of the Apostles, 537, 538). Ahi zongin lunghimawh lo hi. Mite phattuam ding nunna a neih ding lunghimawh zaw hi. Tua hi-in Peter in a upna bangin a nungta mi ahi hi.\nKoi bangin i upna in sihna hong nawkzo sak hiam? Bangci bangin Khrih sungah i neih lamet tawh nungta den ding i hiam?\nNGAIHSUTBEH DING: I pulaaksa mah bangin Peter in a sawt lo-in a nuntakna bei ding hi, cih theikhol hi. Koi bangin a nuntakna bei ding cih zong mukhol hi. Bang hang hiam cihleh Khrih in hilhkhol khin hi. “ A man takpi kong cihin ah, na khangno lai-in na kawng gakin n a zan ding a, midangte in na kawng hong hensakin na pain op lohna munah hong paipih ding uh hi’, a ci hi (John 21: 18). A nunna bang tawh bei hiam?\nPeter in Jew mi le gamdang mi khat hi, ci-in singlamteh tungah khailupna thuak hi. A sih ding lau ahih manin a thusit thuak a Topa a nial hunte phawk kik hi. Hun khatlai-in Topa a nial khak hangin tu-in a Topa a’dingin a nuntakna a piak ding pen mi hampha khatin kingaihsun hi. Peter in lungsim takpi tawh a mawhna kisik a, Khrih in zong Peter mawhna maisakin, a Tuute kem dingin thupia hi. Ahi zongin Peter in amah le mah kilungmuang zo lo hi. A Topa a nial khaknate a lungsim ah suakkik den hi. Singlamteh tungah kibungkhai dingin ngen hi. Ama ngetna bang mahin bungbu khai-na thuakin thuman a’dingin a nunna pia hi.” Ellen G. White, The Acts of the Apostles, 537, 538. Peter in gimna lianpi a thuak hangin thu-um mite in upna sungah a picinna ding uh lunghimawh zaw hi.\n1. Peter a kipan Lai Siangtho in nunna siangtho ding hong hilh tawntung hi. Ahi zongin bang hangin Jesuh nungzui hi napi Khristian nunzia kinei zel hiam?\n2. 2Pet. 1: 5-7 sim kik in. Koi bangin Khristian nunzia ding khat khit khat a pulaakte ah na khangto hiam? Bangci bangin midangte zong tua thu ah a khangto dingin huh ding na hiam?\n3. Peter in thanemna a neih hangin Pasian zat sawltak lianpi khat hong suak hi.Ama nunzia panin lametna le thangahna bang na nei hiam?\n4. 2Pet. 1: 12 ‘thuman thutak’ cih thu in Peter hun in bang hi ding a, tuhunin bang hi ding hiam?\n5. Mi kim khat in “Sihna galah nunna om takpi mah diam,? ci uh hi. Mihing i hih nak leh a si ding i hi hi.Koi bangin Khristian khat in hih sihna thu pom ding hiam?


url: =Upna tawh Nungta - Zomi Adventist Innkuan\nYoyo Shimray, 33\nKiteen na zong Buaihuai thei Yoyo thu teng a kila hi. Amah pen thai gam, Bangkok kuapi a, sangsia sem India mi khat hi. A zi Filipino te hi a, bangkok pan, mawtaw tawh nai 5 paina Korat khua a om, Adventist sang a sem a hihi. Tapa no khat nei uh hi.\nYoyo in, geeldan te, a masa in pom hi. Bangkok ah, private sang leh computer hilh kawm a hih manin sum lut mahmah hi. IT zong hilh kawmkawm lai hi a, sum lut tuam mahmah hi. A zi, Carla in, Korat khua Mission sang ah, ngah thei a hih manin Korat ah om ding khentat hi.\nTawmvei khit ciang, Yoyo in a buaihuai kiteen na pen lungkim zolo hi. Sum tampi ngah mah ta leh, Bangkok a ni-nga nasem a, nipi nino ciangbek a Korat a khawl cihbang pen ut nawnlo hi. Sunday nitak ciangin, Bangkok a paikik zel zong, cimtak lua aih manin, Korat ah nasep khat zon sawm ta hi.\nThu tuamtuam hangin, nasep zon zong haksa mahmah hi. Yoyo in, amah Bangkok tawh kiphu kisa lel mah ta leh; Korat ah, kuamah’n nasep\npia nuamlo uh hi.\nSanglam ah ngenngen ta leh ngah theilo hi. Khatvei, Korat pan sang khat in, Yoyo sam mah ta leh, a omna Bangkok sang te’n, “Ko tawh kumthum စာခ်ူပ္ khin hi ung” ci a, kum thumsung bangmah piang zolo hi.\nYoyo in, i deihteel ding haksat daan hong phawk semsem hi. Amah pen Adventist pastor innkuan pan hong khangkhia hi a, college a man ciang, Sabbath buai na hang leh; a sanggamnu sapna hangin, Thai ah pai a, Filipino numei Carla tawh a kimuh uh ciangin ki teeng uh hi. Biakinn bel, pelh hetlo a kah den napi, Pasian itna nei khalo hi.\nA nunung pen Yoyo thungetna ah, “Topa aw, kei leh kei bangmah hihzo ke’ng. Nang kiang kong paikik nuam hi,” ci hi.\nSee also MSS 6: Khuata Pan Kumpi Inn ah\nBangkok ah, nasep tawpin, Korat ah om mai hi. A cil in, a zi vaaksa in omlel hi. Nasep ngah na’ngin nasia takin thungen hi. Khanih bang hong\nbei to ta a, lungkiat huai semsem hi.\n“Ka omdaan nuamthei hetkei e, nasep neih ciang mah in ki thupi bek sa ing. Hih bang a om pen cimtak mahmah ing,” ci hi.\nNikhat, Adventist International Mission School Siapipa in, sang ah computer Sia khat kisam mahmah hi hong cih ciang, ama siamna sanlian mah hi pah lel hi. A hih hang, Siapipa’n, tua munsan pen khasum omlo hi ci hi.\nYoyo in, ngaihsunsun nawnlo hi. Lungdam takin sangpah hi.\nKaalthum khit ciang, Siapipa in, hunbit a, IT manager dingin, Yoyo koih to hi.\nTu in, Yoyo pen, innkuan sung, sumzong pipa hong suak hi. Carla a ta nihna a neih ciangin, a nasep khawl in, naukem, inncing hi. Innkuan a ding in sum muhna kiamzaw mah ta leh, a innkuan un nuamsa mahmah zaw uh hi.\n“Kei bekin sum zong mah ta leng, innkuan anneek sabuai tungah neek ding om tawntung hi, lamdang mahmah mawk hi, Tu ma in ka upna\nkoi ah om mawk hiam?’” ci liang hi.\nYoyo laisiangtho deihpen mun, Philippians 4:13, “Kei hong thahatsak Christ hangin, na khempeuh ka hih thei hi. ”\n“Nuamlua ing, A lianzaw nasep khat kasepkhak manin, lungkimlua ing,” ci hi.\nSabbath 13na pan khenkhiat sumpi te in, Adventist International Mission sangah huang thak khat leisak ding hi. Sanginnthak te in, tan 9 sangpan plus 2 sang dong khangto sak ding a, sang naupang zong tamsakzaw ding hi. Na sumpi te uh hangin lungdam ung.\nLaigelh Andrew McChesney\nPrev post Sinna 11: BIAKPIAKNA AH KIPUMKHATNA\nNext post Sabbath pen Jews te ading bek ahi hiam?


url: =Thuthak Tomkimcing 14 Sep 2014 :: ZOMI DAILY\nThuthak Tomkimcing 14 Sep 2014\nposted on 14 September 2014 at 7:11 pm Lomkholna: Hauthang, Myanmar, News, World, Zomi\nA. Driving Licence Smart card bawlman khang.\nMizoram sung ah Driving licence smart card bawl ding acih hun in Rs 95/- beiding cih sa hi napi in ataktak hun ciang in Rs 295/- kumpi la uhhi. Motor neite Registration Certificate ding in Rs 200/- la uh a, Smart card ding Rs 95/- la uh hi. Smart Card Counter ah Counter fee Rs 20 la sawn lai uh hi.\nB. Zokhuathar pan Myanmar Buh tangla ding.\nIndia- Myanmar kizop na lamzinpi No. 2, Ciau khuamawi -Zokhuathar pan Myanmar buhtang lading in Union Trade & Commerce Ministry Official General Manager B.Tayeng leh Director Anand Trivedi gelna nei uh a, Champhai pan in Parliamentary Secretary Pu TT Zothansanga in masuan lak ding mapan na tangko khia hi.\nC. Hakha khuapi ah mipi te sumlut tam semsem.\nHakha khuapi city asuah nading nasia tak in mapan lakna om a, Lampi , Mei , Tui, leh Kumpi inn te akipan tampi tak Hakha Draft Master Plan kiging phitphit uh hi. Tuciangciang khuapi ki puahna tawh kipawl in kumpi nasem ahilo mipite in tualsung sum kilawh na mundang englo tak in sum lutna nei uh hi. Khuapi sung mehgah mehteh, , niangtui leh moh zuak bek inzong nikhat nasep tawh innkhuan sung zing leh nitak neek khomkhom ding summuh na neita uh hi.\nD. Myawady ah Vanpua mawtaw 30 kikhak te phalna kipiata.\nMyanmar kumpi phalna tawh Thai gam Mesai apai gammite Thai palik te in sum la den uh ahih man in Thai pan in Myanmar gamsung honglut vanlompi pua mawtawpi 30 PC Peace Council pan in Colonel Tiger te in Thai ah ciah sak lo in khak koihcip uhhi. 13 Sep 2014 ni in akhak cip navai Sun kimpawl in Myawady – Mesai langnih tuak thunei te kiho lemtuah kik khit uh ciang zalenna tawh Thai gam ciah thei uh hi.\nPrevious: Zomi te’ Zudah Siakazoh i hihkhak ding lauhuai\nNext: Dahna Pulakna: Mangpha Pa Pum Khen Mang, Charlotte\nObama in Mangphakhak thugenna & President asepsung thupiang tomkim ~ TK Lian\n25 veina ASEAN Summit – Nipyidaw ah kibawl


url: =Thuthang koici gelhding :: ZOMI DAILY\nThuthang koici gelhding\nposted on 1 December 2015 at 8:08 pm Lomkholna: Article\nNEWS: A ki ci Thuthang pen mite theih huai le mi te theihnop thu te a hihi. NEWS a ki cih mah bang in, North, East, West, South mun tuamtuam a thupiang te ki hel hi.\nMEDIA: Thu khat “information” peuh peuh apian na mun pan mitampi in a theih nading in a puak te media ki ci hi. Media nam tuamtuam om hi. Printed media, Broadcast media, electronic media etc.\nLeitung ah thu tampi te, second sim in piang piang aa, ei tawh ki sai, ki tuak thu le i lunglut thu te pen ei ading Thuthang (News) hong hi pah hi. Thuthang gelh zia tam pi om hi. Tua teng lak ah akitam zat pen le tuhun thuthang gelhna ah ki zangh thu te ki kum ni.\nNews report in gelh dan\nAki tam zat pen pen leh amuibun (effective) pen pen ahi hi. Hi dan in ki gelh ciang in, a thuthang pen laisim ten’ minit tawmno sung in thei pah uh aa, mi tam pi in ki sim pen hi.\nTuhun ciang in, sim ding thu tam lua a hi man in, asua diat duat a ki gelh thuthang te ki sim kim zo lo hi. Tua te ah zong, atung lam te ki sim in hun ngah lo te a nuai lam sim suak nawn lo uh hi. Tua mah bang in thuthang i gelh ciang, inverted triangle dan in ki gel hi. Inforamtion athupi pen te ki tam at pen in, tua nung pan a thupiit na tawh ki zui in ki tawm at sem sem hi. Ahih hang in thuthang khat in a ki sam inforamation te kicing tak in piak ding thupi mahmah hi.\nAthupi pen informations te laigual khat tawh gelh (What, When, Where, Who, Why, How)\nAtung athu te a kicing zaw a gelh\nMi te muhna, feeling te\nA huam thu (or) abeisa thu te tomno in gelh (brief)\n1) Thuthang’ thu laigual khat in ki at masa hi. (Apualam mi munpan 3rd Person in ki gelh hi.) Tua sung ah, What, When, Where, Who, Why, How te a ki sam bang bang in tomkimcing in ki gelh hi.\n2) Atung a thu te a ki cing theithei in ki gelh kik hi.\n3) Tua thutawh ki sai thunei te, a mu kha te, a theician te i kampau te ki gelh hi.\n4) Tua thu tawh ki sai, adang theih huai thu tuamtuam te ki gelh hi. Gtn in Khuadopawi thu gelh ding hi le hang, (hih a nuai a thu pen a pualam ah a piang tatak hilo hi.)\nZongeina khuadopawi Mandalay City Hall ah ki bawl\nZomi te ngeina Khudopawi pen 30th October, 2009 ni, nitaak lam nai 2:00 pm pan 9:00pm dong City Hall, Mandalay ah Mandalay Zomi Innkuan te makaih na tawh ki bawl cih thu ki za hi.\nPawi ah, Chin Social Welfare Organization le Mandalay Zomi Innkuan pan panmunlen te, Biakinn tuamtuam pan Pasian nasem te Upa te, Mandalay Zomi innkuan te, khangno lia le tang te le a ki sam lengla te ki hel thei uh a mi 400 val bang pha hi.\nKhuado pawi thu genna, Khangham pi le pu te kiang pan thupha dawhna te ki nei ma sa hi. Tuakhit ciang in, khangno ten ngeina lamna, ngeina puan lakna te nei uhi. Nitaak nai 5:00pm ciang in Khuado Ankuangum khopna ki nei hi.\nNitaak nai 6:00 pm a ki pan in Khuado Concert ki pan in nitak nai 9:00 ciang in Khuado lapi sak na tawh pawi ki man sak hi.\n“Hih bang in i Ngeina Khuadopawi i bawlzawh man in lungdam huai sa mahmah ing. Mailam ah khangthak momno ten’ a zopsuak zawh nading zong thupi sem lai ding hi.” ci in Pa ABC in (Zingsol or Siamsin Awging etc. hong) gen hi.\n“Tuni bel nuam tak mah ei! Mai kum khudopawi bang ngaak lah phial hang e.” ci in ABC pawlpi khangno makai Tg. XYZ in gen hi.\nKhuado pawi pen Zomi nam te ngeina lak ah a thupi pen hi a Mandalay Khua ah a khat veina in kibawl na a hi hi.\nPelloh Zuihding: Thuthang ki gelh ciang in, lai gelh pa in limlang (mirror) bang in gelh kuul hi. A piang thuthang tung ah a ma idea, deihna, hoih a sak na, hoih a sak lohna, hanthawtna, zahpihna cih te khat zong ki hel thei lo hi. Tua te a ki hel ciang in Thuthang hi nawn lo hi.\nHih dan pen Zolai tawh ki gel thukizakna te ah tampitak ki mu thei hi. Thupiang khat tawh kisai, hoih sakna, hoih sak lohna, lungdampihna, zahpihna, dahpihna te ki gelh na in Kipawlna khat hi leh amau pawl i thutangkona hi a, mimal hi leh\nopinion pulakna hong suak hi.\nVeina bek tawh,\nPrevious: Mun Awng\nNext: Giabang Zuunni ~ Rev. Langh Za Kap\nZangkong Khuahun (21 April 2015)\nLondon Heathrow Airport sungah mawtaw 2 kiphukha, mi 1 si, 1 liam, vanleng 25 ziakaicip


url: =Ngetna | ZOKUOMTHAWN\n← kOiTeN bAnG gEn? | Vol. No. VII Issue No. IX | Sept. 20 – 27, 2008\nKalaisai Sports Meet 2008 Report →\nNgetna\tPosted on September 26, 2008\tby Zou Sangnaupang Pawlpi Delhi Sanggam Zo suonte aw,\nZohâm/Zokam a Ph.D bawl ka sawm ahimanin, noute panpina tampi ka ngâi hi. Adiehin, Zo laibu luite tam thei pen ka nga nuom hi. Koipou in tua Zo laibu luite na nei khâh uh leh ei hil vun, ka nei nuom hi. 1900-1950 sungteng a Zo laibu,Tedim laibu, Kamhau Laisiengtho etc etc, kisun masate adiehin ka dei mama hi. Lei thei a hileh zong ka lei nuom hi.\nMr. Philip Thanglienmâng\nC/o Department of Linguistics Room No.47\nJawaharlal Nehru University(JNU),\nNew Mehrauli Road, New Delhi – 110067, India.\nCell No. 9818177401, 9810317775\nZou Students' Association Delhi Branch\tView all posts by Zou Sangnaupang Pawlpi Delhi →\tThis entry was posted in Uncategorized. Bookmark the permalink.\t← kOiTeN bAnG gEn? | Vol. No. VII Issue No. IX | Sept. 20 – 27, 2008


url: =Top 10 Telecom Courses in Visakhapatnam, Training Institutes | Sulekha Visakhapatnam\nTelecom Training in Visakhapatnam H.O. Telecom Training in Gajuwaka Telecom Training in Madhurawada Telecom Training in MVP Colony Telecom Training in Akkayyapalem Telecom Training in Dwaraka Nagar Telecom Training in Vishakhapatnam Bus Station Telecom Training in Kurmannapalem Telecom Training in Seethammadhara Telecom Training in Maddilapalem\nTelecom Training in Anakapalle Telecom Training in PM Palem Telecom Training in Tagarapuvalasa Telecom Training in Gopalapatnam Telecom Training in Pendurthi Telecom Training in Nad Kotha Road Telecom Training in Marripalem Telecom Training in Madhavadhara Telecom Training in Kancharapalem Telecom Training in Yendada\nTelecom Training in Old Gajuwaka Telecom Training in Sheela Nagar Telecom Training in New Gajuwaka Telecom Training in Siripuram Telecom Training in R.T.C. Complex Cross Road Telecom Training in Visalakshi Nagar Telecom Training in Narsipatnam Telecom Training in Vepagunta Telecom Training in Sriharipuram Telecom Training in Aganampudi\nTelecom Training in Muralinagar Telecom Training in Simhachalam Telecom Training in Rushikonda Telecom Training in Jagadamba Telecom Training in Arilova Telecom Training in Endada Telecom Training in Steel Plant Twp Telecom Training in Maharanipeta Telecom Training in Railway New Colony Telecom Training in Duvvada\nTelecom Training in Kommadi Telecom Training in Daba Gardens Telecom Training in R.K. Beach Road Telecom Training in Vadlapudi Telecom Training in Lankelapalem Telecom Training in VIP Road Telecom Training in Pothinamallayya Palem Telecom Training in Malkapuram Telecom Training in Port View Telecom Training in Allipuram\nTelecom Training in Visakhapatnam\nBest Telecom Training in Visakhapatnam as on May 18, 2022\nTelecom Training, Engineering and technician job training, Banking, Finance & GST job training, Occupational safety job training\nTelecom Training, Placement consultancy for Candidates, Engineering and technician job training, Banking, Finance & GST job training\nTelecom Training, Engineering and technician job training, Web designing training, Web technologies & framework training, Java / J2EE Training\nTelecom Training, Engineering Colleges, Job Training, Engineering and technician job training, Banking\nTelecom Training, Real estate & property disputes lawyers, Cyber lawyers, Divorce & family lawyers, Consumer protection & dispute lawyers\nTelecom Training, Engineering and technician job training, Banking, Finance & GST job training, Beauty and spa job training\nTelecom Training, Engineering Colleges, Engineering and technician job training, Teacher job training, Agricultural Colleges\nTelecom Training, Engineering and technician job training, Banking, Finance & GST job training, Spoken english training\nRecent Reviews on Telecom Training in Visakhapatnam As on May 18, 2022\nRecent Enquires on Telecom Training in Visakhapatnam\nTraining for : Telecom / Communication Engineering Course type : Certification 396 days ago\nTraining for : Telecom / Communication Engineering Course type : Certification 464 days ago\nTraining for : Telecom / Communication Engineering Course type : Certification 475 days ago\nHome Visakhapatnam Job Training Telecom Training


url: =South Korea gamsung Highway khatah mawtaw 7 ki phukhagawp in mi 2 si, adang 16 liam :: ZOMI DAILY\nposted on 10 July 2017 at 10:55 pm Lomkholna: Korea, News, Sawltak, World\nSouth Korea gamsung Seoul City leh Busan City akizopna Northbound Highway lamzikpi tungah zanni Sunday ni in mawtaw nasiatak in pianga, mi 2 si in adangzong mi 16 bang liam cih Korea Herald pan kiza hi.\nSouth Korean Police te genkhiatna ah hih Accident sungah Passenger Cars akigawm in mawtaw 6 leh Bus mawtaw golpikhat kihel cihi.\nSunday nitaklam 2:50pm hunpawl in Seoul’s Yangjae Interchange geinai aom Gyeongbu Highway tungah atuahsia ahihi.\nGuahtui hangin lampi nal ahih manin mawtawneu Passenger Cars te kiphukha in, tuaciangin Bus khatzong nakkha cihi. Tua Bus zong ahatna khiamding in akithawi laitak lamnal ahih manin lengsuakin amai ah atailai mawtawneu khat tungah kiasukmawk hi.\nVideo: 2 killed in 7-vehicle crash on South Korea highway\nTua mawtawneu tungah akiat laitak amai ah atai mawtaw panin Video Record kibawlkha in mulkimhuai mahmah hi. Mawtawneu sungah mi 2 atuang uh ci a, tuate nihpen sipah uh cihi.\nKorean Police te’n hih mawtaw kithuapgawp, kinawkgawpna ahang taktak koipan kipanhiam cih akansan laitak uh kici a, ahi zongin polhtatna “Careless Driving” hangmah hiding in ki ummawh cihi.\nHighway lamzikpi tungah mawtaw akigawm in 7 tak akinawk khagawp himawk ahih manin Northbound Lanes 3 leh Southbound Lane 1 kikhakcippah in, mawtaw lampizong Traffic Congetion piangsakpah cihi.\n2015 kum inzong South Korea gamsung ah mawtaw 100 valbang ki phukhagawp in, mi 2 in sihlawh a, adangzong mi 60 val bangin liamlawh ngei uhhi.\nRelated: Korea gamsung ah mawtaw 100 val ki phukhagawp, mi 2 si\nYeongjong Bridge akicipen Incheon International Airport tawh aki gamlalualo, tuipi tungah akilam leisau minthang khat ahihi. 2000 kum in akilam hi a, Incheon International Airport Expressway ii ahiangpi khatzong ahihi. A sauna Meter 4420 hi a, leitung ah aminthang mawhlo, anasia mahmah lei thupikhat inzong akigen khat ahihi. Sawltak #zomidaily\nPrevious: Kuala Lumpur, Jalan Duta gei ah Accident piangin Motoryclist khat sipah\nNext: Bangkok ah numei khatin dailenbuk azat laitak gul in anuaipan tuto\nKawl Buddhist biakna azui nungak khat zi aneihsawm te theihding thukhun\nChristian Hymn te’ tangthu: Gamlapi Mual Tungah


url: =Gamsate bantak in a ne Bilpi ~ Pau Khan Kap :: ZOMI DAILY\nposted on 7 August 2016 at 3:00 am Lomkholna: Article, Paukhankap\nMualbul aom suanghawm mai-ah bilpi khat in lai hong gelh hong gelh hi.\nGam-ui khat hongpai-in,“bang thu bang la hiam na gelh?” ci-in hong dong hi.\n“A thanem mahmah bilpi in gam-ui te bangci thah in bangci nek cih thu hi,”ci-in hong dawng hi.\nGam-ui in um zolo hi. Tua leh bilpi in zong suanghawm sungah hong luppih hi.\nTawmvei khit ciangin bilpi kia hong pusuak hi.\nA laigelh hong zom kik hi.\nNgal khat hong pai in,“bang thu bang la hiam na gelh?” ci-in hong dong hi.\n“A thanem mahmah bilpi in ngal te bangci thah in bangci nek cih thu hi,” ci-in hong dawng hi.\nNgal in zong um zolo ahih manin bilpi in suanghawm sungah hong lutpih leuleu hi.\nA nunung ah Gam-ui guhsia leh Ngal guhsia tungah a ha holh kawm in abok hilhial Humpi in Bilpi in hong piak lai hong sim hi.\n[ Nasem khat i athahat na pen a boss te tungah tampi tak kinga hi!]\nMi khat thahat leh thahat loh sangin tua mipa kua tawh pangkhawm cih thupi zaw hi.Nang bangzahtak in na hanciam tasawmvei zongin na boss te hoih kei leh mawksuak thei hi. Khat veivei ciangin hanciam gawpna sangin telsiam ding a thupit zawkna mun zong om thei zel hi. Na nasepna Company background limtak in na thei mah hiam? Na boss te a thahat mah hiam?\nBilpi in hih athu teng alawmte tungah upmawh lohpi-in hong kamteh khavak in tua thu gamsung teng ah hong kizel hi. Humpi zong nakheh lua mahmah hi. Bilpi sam in,\n“Tukal peuhmah nidang bangmah in ka nek ding sa nong puak zawh kei leh nang hong ne ding hi’ng,” ci hi.\nTua leh Bilpi zong mai mial kawm, lunghiang kawm sa-in a gelh ngei bangmah in a laigelh hong zom hi.\nSakhi khat in hong neh phei-in,“bang thu bang la hiam na gelh?” ci-in hong dong hi.\n“A thanem mahmah bilpi in Sakhi bangci thah in bangci nek cih thu hi,” ci-in dawng hi.\nSakhi in nuih san in,“tua bang tawh a kua khemzawh sawm lai nai a! Hih gamkuam ah a thei lo om nawn ding maw, na ngian uh! Mundang pai in vakhem in,” cih san hi.\nBilpi in zong,“Oh…tuabang zahta in kithei gai liang maw, U Sakhi! Tua hang hiding hiven Humpi in kei nasep hong khawlsak dingin kei mun ah adang khat ka koih ding ci! Hmm…kua a ut tam.. Nang lunglut mah lo maw, U?” hong ci hi\nSakhi zong lungmang in om deda a, a tawpna ah hong sangzo hi.\nHumpi tawh kimu dingin Bilpi in suanghawm sungah hong paipih hi.\nTawmvei khit ciang Bilpi kia hong pusak hi.\nLaigelh hong zom kik in, Sakol khat in hong dong leuleu hi.\nDen-a dan mahin gen in kuahawm sungah lutpih hi.\nA nunung ah Humpi zong suanghawm sungah ha hawlh kawm samah in bilpi in hong piak lai hong sim hi.\n[“A lauhuai din mun i tung hangin Marketing hoih peuh leh Boss te adingin meetna piang veve hi.”]\nNa sepna na zumvai, na gelna thusim te midang khat peuh na theisak kha hiam?Na theihsak khak zenzel leh a manlang thei pen in lampi thak khat tawh selcip kik sawm in. Nasem hoih khat in a boss te adingin idea thak muhsak den hi. Na boss te-in na muhsak thak lampi hong deih nak leh nang adingin na ngimna na tun ding gamna nawn lo hi.\nHumpi zong ni khat khit ni khat hong gol tektek ahih manin Bilpi in ni danga apiak ngei zah bek tawh agil hong vah zo nawn lo hi. Bilpi hong sam in,\n“Nidang bangin ni (4) ai dingin luang khat nong zon sak bek tawh ka gilvah zo nawn lo hi. Tuni akipan in ni (2) ciang luang khat ta hong puak in. Nong puak zawh kei leh nang hong ne ding hi’ng!” hong ci hi.\nTua leh Bilpi zong suanghawm gei pan pusuak khia in gamsate tatna lam ah hong pai hi.\nMun khat ah hong tung ciangin Sathak khat tawh hong kituak hi.\n“A thanem mahmah Bilpi khat in gam-ui that in a nek na um hia?” hong cih leh Sathak in um zolo hi.\nNa up kei leh ci-in suanghawm sungah a en dingin hong lutpih hi.\nTawmvei khit ciang Bilpi bek hong pusuak hi.\nDen-a dan mah in gamsung lam manawh in hong pai kik-a, tuu khat tawh hong kimu hi.\nHong ki kupkup uh leh Bilpi leh Humpi thu ana thei vetlo na hi mawk hi.\nA nunung ah Humpi zong a suanghawm sungah ha hawlh kawmsa in bilpi in hong piak lai hong sim hi.\n[“ Tutmun pan in pusuak in sepna i thaman”]\nMorals: Na gamkek den in. Gamthak kekna in lamet loh pi-in meetna tampi hong pia thei hi.\nHun hong paipai in Humpi lah lum zel, ne zel bek a nasep ahih manin thau acih in hong thau hanhan hi. ‘A pualam ah pai khia beek leng hoih in teh’ ci-in hong khensat in hong pai leh suanghawm vang ah hong kita nawn lo mawk hi.\nBilpi in zong Humpi pianzia en geugeu kawm sa-in hong hopih hi.\n“A tawptawp ah ka lamet hun le ni hong tung taktak ta ei. Tuni akipan in ka cih bangbang in gamta ding hi teh! Zingsang khat vei, nitak khatvei deihtak in hawk ding hi teh! Tua bangin na hih kei leh na nek ding an hong pai nawn lo kha thei ding hi,” hong ci hi.\nHumpi zong cihna dingdang om nawn lo ahih manin, “kingah lua, kingah lua, ka nek ding an hong puak peuh le cin, na cihcih in gamta ning,” hong ci hi.\nTua leh bilpi lai piak hong sim hi.\n[“ Gelna kician nei peuh leng a tawpna ah a thahat penpen te zong i mai ah hong bok lel uh hi.”]\nNasem hoih khat na suah khit ciangin kua mata in nang hong paai ngam nawn lo hi. Tua hun hong tun ciangin mundang company ah pai zaw ding maw ahih kei leh khasum hong khan in ci zaw ding nang thuthu hi ta! Na min in hua gambup dong ah akizel hita hiven.\nBilpi zong gamsung teng ah hong minthang tektek hi. Amah lo akithei min dang hong om nawn lo hi. Humpi amat zia, humpi na ngawn ama cihcih in a gamtak pen a thei lo ta kuamah omnawn lo hi.\nTua bangteng tawh Bilpi zong mual kawm, guam kawm teng ah Humpi minsuang in a ut bangbangin gamtat hong kipan hi.\nA tawpna ah tua a minthang vangvang Bilpi pen Sabeng pa in a hing tangin thaang tawh hong man in, suanghawm gei ah lai khat hong nusia hi.\n[“Mual khat sangin khat sang zaw hi.”]\nNa khankhiat na mun mangngilh kha kei in. Na langte in nang pen ol tak in hong zo theih cih thei gige in. Na dinmun kithei den in. Nang sang panmun niam zaw tah ci-in simmawh hopih se kei in. Ki hi sak luanluan pah ken. Neuno khat hangin kia ziau thei hi teh!\nBilpi hong kimat tak ciangin gamsung teng ah nidang angei danmah hong bang kik hi. Humpi leh Bilpi tangthu te ahi zongin Bilpi in gam-ui amatdan thute ahi zongin damdam in hong ki mangngilh in kuamah in thei nawn lo hi.\nHun sawtpi tak hong pai khit ciangin Sahang in hih Humpi leh Bilpi tangthute pen zaakna hong nei kiau hi. Hong lunglut mahmah hi.\nTua leh Zawng khat hong manin tua Humpi leh Bilpi tangthu sunga bilpi gamtat bangin ahih na dingin hong genpih a, na ut kei leh hong thatlum ding hi’ng ci hi.\nZawng hong thukim hi. Tua leh Sahang zong suanghawm sungah hong lut hi.\nSuanghawm sungah Zawng in a sa puak ding ngak in hong om pen, ni khat bek ni lo-in ni nih, ni thum bang hong hikhin na pi-in khat mahmah zong hong pai pih lo hi.\nThuak zonawn lo ahih manin hong pusuak khiat leh tua a Zawng pen sawtpi pek a ana taimang khin nahih mawk hi.\nLei lak ah lai tomno khat gelh in nusia hi.\n[“Boss khat hih na dingin nasem te bangci kep dinga, amau bang mi cih telphot ding kisam ei”]\nSep leh bawl khat peuhpeuh ah a hun leh amun et kul in khinkhai kul hi. Tua bang ahih kei leh sup lawh bai lawh ding hi teh!\nPrevious: Malaysia: Bus leh Mawtaw ki phukha in meikuang, mi 3 si\nNext: Zomi (or) I Minam minzatna in a tangzailo minam lungsim neihna mawleh? ~ Tual Khan Suan


url: =1 Khang tangthu 17 (1 Chronicles 17)\n1 Khang tangthu 17\nDavid tungah Nathan ii Thuson\n(2Samuel 7: 1-17)\n1Tu in David Kumpipa a kumpi inn ah teang hi. Nikhat ni in David in kamsangpa Nathan samin ama tungah, “Kei hi sungah cedar thing taw a kisa inn sungah teang khi hi, ahihang Pathian ii Thukham Thingkuang sia puanbuk sungah kikoi hi!” ci hi.\n2Nathan in, “Na thin sung a om babangin vawt in, banghangziam cile Pathian sia nang taw omkhawm hi,” ci in zo hi.\n3Ahizong tua ni zanin Pathian in Nathan tungah, 4“Ka naseampa David kungah pai tan a, ‘Ka ten natu biakinn khat sa tu sia nangma na hi bua hi. 5Israel mite Egypt ngam pan ka suatak ni pan kipan tu dong biakinn sungah ka teang ngei bua hi; puanbuk sungah teang tawntung in, mun khat pan mun khat ah ka kikhiin hi. 6Israel mite taw ka khualhawna theampo ah lampui in ka tealte khat papo ii tungah banghangin cedar thing taw ka biakinn sa ngawl nu ziam ka ci ngei bua hi,’ ci hi,\n7“Tua ahi ciangin ka naseampa David tungah keima Vaanglianbelpa Topa in hi bangin hong ci hi ci in son tan, ‘Lo sung na tuu cinna panin kong la a, Israel ka mihingte ukpa kong suak sak hi. 8Na paina theampo ah kong ompui a, na mai ah na ngal theampo kong zaw sak hi. Leitung ah lampui lianbelte bangin na min kong thang sak tu hi. 9-10Israel ka mite atu in mun khat ka teal sak a, tua munah ka teang sak zo hi, amate tua munah teangin kuama in nengniam nawn ngawl tu hi. Hi ngam a thet ni pan kipan amate a ngoltol mite in sim bul uh hi, ahizong tabang piang kik nawn ngawl tu hi. Na ngalte theampo na suatak natu uh le suan le paal na nei natu uh in kamciam kong pia hi. 11Na thi ciang le na pu le na pate taw hong kiphum khop ciangin na tapate sung pan khat, kumpi ka suak sak tu a, a ukna ngam a thahat ngam khat ka suak sak tu hi. 12Ama sia keima atu in biakinn a sa pa hi tu a, a ngam ukna ka kizom suak sak tu hi. 13Keima in a pa ka hi tu a, ama sia ka ta hi tu hi. Nangma kumpi na sua thei natu in Saul ka hepkeak bangin ama ka khuangkho saknate ka dok kik batu hi. *17:13 2Cor 6:18; Heb 1:5. 14Ka mite le ka kumpi ngam a uk tawntung tu in ama ka koi tu hi. Ama kumpi khangngui sia a bo ngei batu hi,’ va ci tan,” ci in sawl hi.\n15Pathian ii ama tung a, a pualaak thu theampo Nathan in David tungah son hi.\nDavid ii Lungdamko Thungetna\n16Taciang David Kumpipa sia Topa ompuina puanbuk sungah pai a, tosuk in thungen hi, “ Topa ka Pathian awng, kei tung ahizong ka innkuanpuite tung ahizong nong septe ka kiphu ka kilawmna om ngawl hi. 17Hi napi tu in a nasia zaw lai in hong seam ni hi, mai sangah ka suan ka paalte atu dong kamciamna na vawt zo hi, Topa ka Pathian awng, nangma in kei mihing thupi khat bangin nong thupi vawt zo hi. 18Bangdang hong ci thei lai tu khi ziam! Na naseampa kei nong he mama a, nong upat lalai hi. 19Hi thu sia kei atu in na deina le na tupna hi a, mai sangah ka let natu nong lakna hi. 20 Topa awng nang taw a kibang kuama om ngawlin; nangma bek Pathian na hi hunlam kong he tawntung zo uh hi. 21Na minam suak tu in saltanna pan na suatak sak Israel mite taw a kibang leitung ah minam dang om ngawl hi. Amate tungah a lamdang le a thupi na nasepte hangin leitung bup ah na minthang hi. Egypt panin na mite suatak in, amate mai ah minam dangte na notkeak hi. 22Israel mite a tawntung in nangma mi tu in na vawt zo a, nangma Topa in amate Pathian na suak zo hi.\n23“Taciang tu in, Topa Pathian awng, kei le ka suan ka paalte atu hun tatuam sungah kamciam na vawtte a tawntung atu in hong tangtung sak tan, ka seam tu na ci te hong seam tan. 24Na minthanna sia lian tu a, taciang mite a tawntung in, ‘ Topa Vaanglianbelpa sia Israelte ii Pathian hi,’ ci tu uh hi. Taciang nangma in ka khangngui sia hun buppi ah nong keamcing tu hi. 25Hi thungetna nang tungah hang takin kong ngen hi, banghangziam cile, nangma in kei na naseam pa ii tungah hite nong lak zo a, taciang ka suan ka paalte sia kumpipa te na sua sak tu nong son zo hi. 26 Topa awng nang Pathian na hi a, hi a lamdang kamciamna ka tungah nong vawt zo hi. 27Na maipha a nga tawntung tu in ka suan le ka paalte thupha nong piak sak natu in hesuak kong ngen hi. Topa awng, nangma in amate thupha na pia zo a, na piak thupha sia amate tungah a tawntung in kip tu hi,” ci hi.


url: =Tan Sim Poey\nMalaya Tribune, 29 October 1934, Page 12\nTan Sim Poey (Tan Sim Puay)\n107 Chin Swee Road\nC M Chen (Tan Tiang Beng)\nTan Liang Pin\nMrs Tan Sim Poey nee Low Guat Hui Neo\nTan Khek Siong\nTan Khek Seng\nTan Hong San\nTan Khek Cheow\nTan Khek Chye\nTan Hong Chwee\ntan Hong Eng\nTan Khek Hock\nTan Khek Teng\nOng Soo Keng\nWee Yong Lee\nThe Singapore Free Press and Mercantile Advertiser (Weekly), 6 June 1923, Page 366\nC M Chen (Tan Tiang Beng) is on the directorate of the Ministry of Communication, Peking and\ndecorated by the President with the order of Chia Ho.\nMr Chen was born in Singapore and educated at King's College, London and then at Cambridge University, where he studied engineering.\nMalaya Tribune., 4 February 1924, Page 7\nChen Ching Men married Sung Yem Chu, daughter of the Chinese ex premier\nThe Straits Times, 1 September 1924, Page 8\n南洋商报, 7 June 1939, Page 34\n南洋商报, 3 October 1949, Page 5\n南洋商报, 7 November 1949, Page 6\n陳清文 / 福建廈門（生於新加坡）\n民國前 18 年 2 月 3 日\n西南運輸處仰光、新加坡、菲律賓 3 地分處處長\n中華民國出席聯合國亞洲暨遠東經濟委員會第 12 屆會議及\n第 14 屆會議代表團團長\n遠東拜會工業暨貿易委員會第 9 屆會議首席代表\n國際港 埠 協會副主席\n陳清文先生，福建詔安人 (NB : 詔安有誤)民國前18年2月3日 英國劍橋大學土木工程系畢業後先任廣州孫中山大元帥府英文秘書 歷任北京大學、交通大學教授、平漢鐵路、北寧鐵路副處長、處長、西南運輸處仰光、新加坡、菲律賓、台灣鐵路局管理委員會主任委員、台灣省交通處處長、中國駐日代表團、中央信託局、交通部、外交部顧問、國際港埠協會副主席、招商局董事會董事長 卸任僑務委員會委員長職務後，先後任職駐塞浦路斯全權大使、總統府國策顧問陳清文先生在職期間，正值華僑回國投資的萌芽階段，當時回國建廠的工業，如今已成為外銷績優廠商；民國四十七年八月，中共炮轟金門，「八二三」炮戰開啟，陳清文先生籲請僑胞捐款報國，獲得各地僑社熱烈回響；四十九年三月，修正「華僑回國投資條例」，對於華僑經濟的發展貢獻良多。\nFamily - Tan Sim Poey Name - Low 劉 Name - Tan 陳 Region - 奎里


url: =Sizang Ngeina « Nikonghong\nHome » Ngeina » Sizang Ngeina\nMinam khat ii ngeina, nuntak zia (life style) ngualdang taw a kibang bale, tua ngeina nuntak dan tua mite ih nam tuam ahina hong kilang sak hi. Sizang ngeina nuntak zia a pha zong a sia zong Sizang te ahina hong kilangh sak hi. Tua ngeina zia sia, hun taw kizui a, a pha nawnngawl a om bangma pha mama napi ih zui nawnngawl zong om tu hi. Tua hi a, Sizang ngeina nuntak zia sia\nkeima heak zaza le kadok thei zaza ngawmtua in kong at hi. Tua sung ah nam khat le khat akipena om tato ahiman, ih khua sa zia pan kipan, ih inn sak zia, puansil niikten dongin kong at hi.\n1. Khuathak saa zia.\nKhuathak khat akisaa ciangin, a khua om zia, ngal om le dona a ol thei zia, tui pha, pha ngawl, tuidot taw ih khua, ih inn tek a, a kilak thei natu zia, a nam tatuam in vil phot hi. Tua zawk ciang tui khuat ci a, a tui neak tu pii sia, khuat takpi a, mangtona, nanei hi. A mang a sia a om bawnale, khuat tu kipan pai hi. Khual le Tual ki heak vaset natu in, khua kiim kotdai kai natu, luitui, ahibawle liang, daal luang a, zak thei tu zong tuat hi. Kongpi, ni suana khat ni tumna sang khat aphamaw vawt a, akikhak thei tu daal vawt hi.\n2. Inn to sak zia\nHausa Upa zawhiat khua lai ah inn kisaksak hi. Tuale a omzong a manlang a kimu thei natu ngaisutna hi. Tuahia, khua hong beal khaak te sia, a daipaam zawhiatna, inn hong sak kul pai hi. Hausa Upa khua lai a kikoina zong, tua mun ah, sawm kingiak a, tuak pan in, thu manlang tu, launa, khuangaina, lungdamna a om zong amanlang, thu kizaksak thei natu ngaisutna hi. Tasia bangma khualai, khua biakna tual (tu hun phazabuk Biakinn) ci bang omna mun tu lei ki at khol hi. Lampi om natu zia zong lamlian tu le a no tuzong khen khol hi. Alian te sia pitaza lam ki ci na va ngu hi.\nNgan khoai tek tu ma, kimuangmaw phot a, in khat in khat a vang val natu le, huan no bekkhat tek anei zawk natu, a vangval zaw hiat, ki at hi. Ngal om le kihu thei natu, inn khat le khat a kikhuala lei ngawl natu zong tuat khol hi.\n3. Inn sak zia\nInn sakna alei a kiziik te, inn dawl 2 sak natu ki vawt khol pai a, inn nuai sia ngan khoaina, vok khoaina, le kuunluk ci in, ngal om le kulh, ngalnan natu, a kilel tuak le, bukpai natu aki tuat hi.\nKongpi ah kong biang kivawt a, kha thei in, kong kha nei sak hamtang hi. Kong biang zom in, inn nuai ngan khum natu a, kong kha thei natu ki vawt hi. Sial kong khak zawkciang, tui kuang kikoi hamtang hi. Kong tui kuang le innpi kilaklawsia, a tawmbel laam 5 bang kihal a , a thang sanga innkaa kidaw a, a sak sang sia leitual kici hi. Ngal ih aih, sa aih ciang ngawmung phu natu, lapna tu a om ciang, innkaa taw kipe a, lap natu a vangval a kikoi hi. Inn kaa le leitual kilaklaw sia, suang pheak kidaw a, peang sil zawk ciang peang thiangtho a, inn sung tum natu lampi thiangtho ahi hi.\nInnpi sia, a tawmbel doi thum kisua hi. A masa phit sia, mailim kici a, tuak thing siatna le aak khoaina zong kizangh hi. Mailim saksang sia, lei hi a, a tungah khual / saawm te, inn lak ngiak te lupna a, kizangh hi. Tuazawkciang inn sungpi a khak bel sang tawng a kici a thuk bel a, khan khat kivawt hi. Inn sungpi le mailim sia, samkil kici pi 2 bang a sang, letmat 3 bang asa, thing pheaksa pui khat innpi buk khak tan in kiphei kham hi Tasia tung a, thing pheak hibawle ngua bang tak, taw innpi ki um hi. Hi thing a sa kiphei kham sia, ngal om ngal nanna hi khawm pai hi.\nInnpi sung tum ciang ziatsang a, anbuuk kikoi a, akimkot a, lupna kidaw hi Mei oai kawmna hipai hi. Tap ih a innpi sungsang sia sutpheang kici hi. Lupna alian, nu le pa te lupna hi a, inn sung sutpi sia alu kham sang hipai hi. Akhuadop a, apatau a om le innnuai tuak thei natu, kong vang khat kivawt hi.\nInn sung sutpheang zom sia, panglai kici a, nidang lai mi thi a ngawmsa te, a kikhangsa a a kikoi namun hi. Mithi ngawm tabang a kiphek a, innkuan pui nungta lai bang kituat a, zing huan nitak huan ih neak papo tua mithi an kisia hi.\nMailim sut pom/ Kuang tui ne man\nIh ngal bel ahizong ih innhuam sungsang hong tum in ih kuang tui ne man, tua ahibawle in mailim sutpom man po le, tual suak a, ki that thei nawnngawl hi. Tabang te that tha leang, tual that kisuak a, thu sia, Ia sia, thi theina dong kam siatna hong piang hi ci a, khanglui te in naciam te hi.\nInnnuai sia, ngawl a kici thingpum ahibawle suangpheak taw kiuum hi. Innpi nuai sia vok kikhoai a, a eak te a kum ngei ciang, kang sipsep a, tate a tui a kihuan in thauvui vawtna eak lei ci bang hong piang hi. Ngal simna thauvui vawtna in kizangh hi Zak tawm ngawl te tungkii sung ah kiphek hi. Hisiataw kikop tu thauvui vawtna tu ah kaan a kinga bawle ngatam ngatang em a, kaan luang in kizangh thei hi.\nPuansil le kizep na zia Pasalte\nPa te hangkee a sing a teang ahikom, ih khamtung mipui dial teang te hong ci hi. Ngoai le la cisia om ngei ngawl hi. Ni dang hun in a ol vazeang a, zung khui veu kizang hi Kawng vom kawng nam, tuibuk thei khat sia keng kakoai hamtang hi. Poai sung ngal aih, sa aih sungah, Tanghciing san sia a laktong tung a, Ah a, dial paak khim hamtang hi Tuktum tum a, maisang sam a kai vanuang ngawl natu, hum pheak a, tuktum, tukkhuk sanga, tum lingleng hi Ngal aih sa aih na ah, ak tha, sawn kai, thantha nge(mei) tuan hi Khipilbaa a, maimuu thung kua hi.\nNumei no pan nupi dong\nNo lai mawkthaak kiteang hi. Tua mawkthaak sia, a kum cinh dongma pawl khat in zangh ahihang, pawl khat in, niik teang pai hi. A niik sia niktak kici a, tongh khat zong zai ngawl a, amai sang pan ka sak hi. A to nop ciang, a sealno a kilangh ngawl natu, dok a, tual sak a, a din ciang dok to kik valian papai hi. Laktong sia, amate pat khau zom a, a ta tawm, ban nei keak ngawl zangh hi. A ban anei sak nuam le zong a hoi tu aa tuam om sak ngawl, a mong le a mong kipe sak ziou bek hi. Thung sia a kizeam, maimu thung ci hi. Maimu bang a zep thung veu zangh hi.\nNumei te sam pheak zia\nNolai – Kawl sam vawt zia, a vekpi ngawm sia sungsang pheak ziou.\nNgak Nu – Sam bek ci a, maisang ziat le vei a khan, sam sawm to a, a tungpan a peal ngawl tu sawm na nei.\nSamtok – A lu hum tung pan a nungsang teng, pot tuama, a nungsang tum tuam a, a kai sak sia sam tok kici hi.\nPasal nei sate- Ngaknu awng thong hi nawnngawl ci heak natu a sam bek sia, a pal a vawt hi. Ta a nei zawk ciang, a baa khen a, a nung sang a sia zong amai sang a ngawm hi. A sam mun ni bek kikhen ta na lian a, hoi kisa hi\nMo kiten zia\nNidang lai in Nu le Pa kitenna sia, a nu le apa, kimeal he kideina taw teang hi ngawl in, akiteang tu te ii Nu le Pa veve thu kimna le ki deisakna taw kiteang sak hi. Phungkhawm maw kici khua dang vave khawng a kiteangsak om ahiman, kazi tu sia, kapasal tu sia bangbang te a hi katawm maw, kei sia sawn a hi him maw ci, ki pak ngawl hi.\nTa bang a kiteang te, a kip a kho natu in, a numei a nu a pa kung zuan kik te, tanu za nga nawnngawl hi. A inn teang te taw kiza kim sak a , ngauku sa, doai sa dadang te zong nesak nawnngawl hi. Biakna vok bang a ngo le, amate a tu sia, ak po ngaw sak hi. A thi ciang bangkuapi pan pusuak thei ngawl a, bangthang hong in, kipusua hi. A pua thet ciang zong, inn teak te a thi te a kivawt bang hi ngawl in inn ka, 2, 3 bang hawk a, tua inntang laite kilaklaw a, kikai sak hi.\nKimaai ngawl thakhatthu kivui, than kithen pai hi. A vui ciang zong kongpi pan pusuak thei ngawl in, kongpi thang hong keak a, tuak pan kipaipui hi.\nNumei kong kansa anungsang zuan kik te sia, sulsong kici hi. Tabang khang zia he ngawl a, kanite khuadang ngual bangkua, hesuak huai mama te kamu a, pui tu kakithoai ciang ama uk ngawl het a, sulsongtu nu hi hong ci hi. Tasia sia, natna thina dong kamsiatna kithuak thei ci-na hi\nMo kidok te tenzia\nZitu a zong te in na, dokna zu thawl pia phot hi. A zu thawl sia zu thawl sang te in, a beta sung kidong a, a thukim tek le dokzu a mate sung, ne tek a, tua zawk na mo dok uh hong sang khu hi, ci za sak hi. Ta sia ciang a mo man tu khawng kidong a, vaihawm thukim tekna taw, a mo pui ni, a sum teng a mo pui kithiang sak hi.\nA Mo nei te, a thukim bawle, a dok zu sia ne ngawl a, puakkik pai hi. A mo dong te in a dei kenkon le bangbang hi le thukim theina om tu ziam ci, a thuku dawp phot a, a suak thei tubang ahi le mai et tu kul khawng ahile zong mai etna vawt a, dokzu pia kik leleau hi.\nKi tenna tu akithu kimna mun a, TAMSI ci a, an neakna vawt a, Mo BE tu teng le Mo pui te teng ankuang uumna nei hi.\nA mo, Mote pa inn a thet zawk ciang, aak ngo a, phuisamna nei a, tua ni mihing tam an neakna a vawt sia, aak ngawtang kici hi. Aakngawtan ni sia, than taw phutun kidemna ci khawng ngual nop theina tu, kivawt hi.\nKAM VAI THAAK NA\nIh taang ngeina, ngual taw a kibang ngawl te ahizong ngual taw kibang ih nei te in, minam tuam, Sizang mi ih hina (ih identity) Hui sung zung nei ngawl vansam bang hingawl in, pianna le suana zung kho kinei cina hi.\nZungnei a phatna sontengatna. Chin Usii member Capt. Tin Zam a zi thi a, Lt. Col. Put Pa in Falam pan Lumbang dong pai valeng sia Whisky thawl khat taw siatbat hi. A zukam nam zawk ciang, Lt. Col Put Pa in, kiteal natu mee hong kipiak sak lai in, Colonel pipi pia ngawl a, banghang Major Son Ko Lian mee pia ni ziam” aci ciang, nang zung nei ngawl ni hi Kei zung anei Major Son Ko Lian sia, kapiak nop kapiak hi a ci ciang zu neak zong man ngawl lai tai san pai hi.\nSizang numei te sia kitek mama ahi bangma a pasal neina zong nana taktai mama hi. AD 1360 Sizang ngaknu Kim Sai sia Sukte Hausa Pu Mang Tun tapa nobel Pu Mang Piang zi a, nana teang a, Sizang nauzaw inn lua a na son papui ciang, a tapa lianbel Pu Cin Thang inn tuan sak in, tua hun pan kipan 1980 dong nauzaw innluana na zangsak thei hi. Buanman Pu Hau Kam tanu Pi Kam Vung sia Sukte Hausa Pu Khan Thuam zi, nu te pa te tetek thukimna taw ana ten hu in Poai ngal ih suataakna, nana om mama hi. Ngaknu le tangval kilawmta a, teanna na hi ngawl het hi Nu te Pa te tetek ih lungkimna taw kiteenna in, thupha tam mama ngana hi.\nHun kilaina zui in, ngeina haksa lei te sia, kikhekheal hi. Japan ngal hun ciang, niik a sing lei ten sia, atual taw kilaih a, saniin ten sia kiphiat a, sam a tatuam vawt sia zong kitawlnga thei hi. Ahizong sungh le pu biak; sung sang te lungdam sak sia, thupha sanna hi tawntung lai hi. Tua ahiman khangno te in, na sunghtu napu tu te , na leitung Pathian a, nangaisut tu uh sia mangil heakvun.\nSizang mite ih nuntakna hamsa hang zong hi vak, ngancing siphu tung la to pai thei a, Kawlpi paam kuai dong siphu vanpua uk vaving thei a, tua son ngawl Japan ngal ma pek in, Siphu tung to vaving a, Tedim ah lawm heal zong kiom zo hi. Tu masia, nu le pa a kibang a, na ih sep theina, Japan ngal a numei thau toai, ngalsim tu ih pai paitheina tangpil ih ngal palna te, kiamsak zaw ngawl in, ih hanciam tato zawk natu kong hanthotna taw hi ih Sizang ngeina kong at hi.\nU L. Tun Htawng\nNote: Yangon Siyin Baptist Church, Silver Jubilee Magazine (2005) sung pan akilakik hi.\nBy thawngno in Ngeina on June 1, 2011 .\n← Sizang Lai Thiangtho Bu (Holy Bible) Hong pianna thu Atom\tTapidaw Lampuite ii Updaan tatuam te →


url: =Asih Hangin Anungta Kik Dinghi : Rev.Vung Za Niang – FGA Tulsa\nJanuary 16, 2019 Comments Off on Asih Hangin Anungta Kik Dinghi : Rev.Vung Za Niang Zokam FGAIM\n“Keimah in thawhkikna le nuntakna ka hi hi. Kei hong umte a sih hangin nungta kik ding hi” (Jn.11:25). Hih Lai Siangtho pen misi vui ni-in kisimin misite thawhkik nading i kihanthotna Pasian kammal ahi hi. 2018 Thawhkik niin hih Lai Siangtho ka sim leh Topan “Sih khit ciang a mi-site thawhkik nading bek a gen hi keng, tu mahmahin a nungta kiksak thei ka hihna gen in” hong ci hi.\n1. I sunmang (Vision & Dreams) te thokik ding:Mai lam kalsuanzia ding i ngimna i geelnate mualmong et bangin bei ciaiciai a, si bek loin i vui khin ta hi. Topa kammal in “Kei hong umte a sih hangin a nungta kik ding hi” a cihna ah A mah i up tantan Aman i sunmangte hong nungta kiksakin hong tangtung kik sak ding hi.\nJohn 11 sung i sim ciangin Mazih le Mata in a sanggampa uh Lazazuh cinain gim mahmah cih Topa Zeisu zasak uh a, ahi zongin Topa Zeisu in hih pen sih nading natna hi kei, ci-in pai pah lo hi. Ni 4 khit ciangin Topa Zeisu in “I lawmpa Lazazuh ihmu hi, a phong dingin ka pai ding hi” ci hi. Topa Zeisu a tun ciangin Mata in Topa, Nang om lecin ka sang-gampa uh si lo mah ding hi ven, ci hi. Zeisu in “Na sanggampa a thokik ding hi” a cih ciangin Mata in “Ni tawp ni ciang a thawhkik ding ka thei hi,” ci hi. Zeisu in, “Kei hong umte a sih hangin a nungta kik ding hi, ci hi (Jn.11:25).\nTuni-in Topa Zeisu i kiangah hong pai hi. A si sa i sunmangte a nungta kiksak ding le a phong kik dingin hong pai ahi hi. Mata bangin tu tawmin thokik dingin um zo lo hi mah tale’ng a thokiksakTheipa a hihna a thakin um ni. Hanah kivui-in a uih khin Lazazuh a min tawh a sap ciang a thawhkik bangin na min tawh hong sam ding a, thokikin hong nungta sak kik ding hi.\nUSA ka tun cilun Pasian nasem (Rev) vive ansaiah anzuak (pm;yGJxkd;) in na ka sem uh hi. Khat veivei ka lung uh kiathei zel a, banghang hi khawngah pai i hi tam? ci-in ka kidong uh hi. Ni khat ka lungsim sung vuah ka kihanthawn uh a, i pulpit a bei hi kei, a mang pak bek hi, hong nungta kik na’nteh ka kici uh hi.\nHun khat teh Malaysia le India pan mi tampi US ah hong tung uh a, a sawt loin Pawlpi kipan kikin ka pulpit uh hong nungta kik hi. Nang zong na sunmangte hong tho kikin hong nungta kik ding hi, na tate na lamet hong bang kik ding a, na innkuan sung hong nuam kik ding hi.\n2. Maizumna pan hong dakto kiksak ding hi (Jn.4:7-19) Hih Siamazih numeinun a teelkhialhna hang ahi diam, pasal vai tawh buaina tampi nei hi. Sunin mi tui tawi hunin tawi ngam loin maizumna tawh kidimnu hi.Ahi zongin nuntakna tui ahi Topa Zeisu tawh kimu kha a, Topa Zeisu thugente um ahih manin a nuntakna hong kilumletin maizumna pan maingalna dinmunah hong tungin dangtak nawn lohna nuntakna tui hong dawn ta hi.\nNang zong na teelkhialhna hang a’ihkeh na pianpih zawnna le ngauna hang ahi zong, pumpi kimlohna hang, mi tawh kibatlohna hang khatpeuh hangin a khuadak ngam lo khat na hih leh Topa Zeisu in “Kei hong umte a sih hangin a nungta kik ding hi” hong ci hi. Hih thu um inla tua Zeisu tawh kimu in, na nuntakna hong kilamdang pelmawh ding hi.\nKei zong ka neu lai-in damlohna le zawnna hangin mi maiah pai ngam lo le a khuadak ngam lo nu ka hi a, nuntakna tui pia theipa Zeisu tawh ka kimuh ni a kipan maizum a silum dek nu, hong dakto sak a, leitung gam tuamtuamah zinin Zeisu hong itna le hong hinkiksakna thu ka gen thei ta hi. Ei maizum ding tangin singlamteh tungah a guaktangin hong kikhai ahih manin maizum nading om nawn lo hi. I zawnna teng hong puakkhiatsak khin hi, um inla muang in.\n3. Dam lohna ah lungsim sihna pan thokiksak (Lk.8:43-48) Kum 12 siluang natna a veinu: Na dam lohna sawtin na lungsim a bei ta hiam? Lametna hong pia leh hong nungta kiksak thei Topa in nang hong ngak lai hi. “Kei hong umte a sih hangin a nungta kik ding hi” cih pen Topa Zeisu’ kammal ahi hi.\nNang hong phong ding na min tawh hong sam dingin Zeisu hong pai hi. Na damlohna hangin na lungsim bei-in misi bangin na omna pan hong phong ding le hong nungta kiksak dingin Topa Zeisu hong pai hi. Damna hong pia thei Zeisu um in. A puanmongteep lawng dingin khensat inla A kiang zuan in. Kum bangzah pha taleh Zeisu na up nak leh hi thei hi. Aman hong paisan lo ding hi.\nNi khat meigongnu’ tapa khat neihsun si-in vui dingin hanmual lam a zuat laitakun Topa Zeisu hong pai hi, Topa Zeisu in a kizawnna lenin “Tho in” a cih leh misipa hong thoin a nu kiangah ap a, cidamin inn lam zuansak kik hi (Lk.7:14- 16). Amah a umte a sih hangin a thokik sak thei Pasian ahi hi. Tuni’n na natna hangin lamet bei-in lungkiain kivui ding bangin na sunmang a bei ta hiam? Zeisu na upna hangin na nungta kik ding hi. Mi khat tungah lungsim na luain maisak zawh nawn loh zah dingin na ngaihsun kha hiam? Topa Zeisu na up leh na maisak zawh nadingin hong khel thei hi. A taktak ahi lo upmawhnate pan zong hong suaktasak ding hi.\nBethzatha bual geiah kum 38 tawntung dam nading a ngak khut le khezawpa kiangah ni khat ni-in Topa Zeisu va pai hi. Topa Zeisu in cinapa kiangah “Na dam nuam hiam? ci-in a dot leh cina pa’n tua a dongpa thei lo ahih manin a buaina le a lungkiatna teng gen hi. Zeisu in “Na lupna pua-in ciah in” a cih ciangin a lupna puain paikhia hi (Jn.5:5-9). Zeisu kua hiam cih thei kei mah taleh hehpihna ahiZeisu in a mawhna maisakin a natna damsak hi.\nKum tampi cinain na om kha hiam? Zeisu hong hawhin hong dam sak ding hi, Amah Gumpa le Topa dingin sang in. Topa Zeisu na lungsim kongkhak kiangah hong ding hi, Amah sam in. Amah hong hawh leh na lametnate hong hing kik sak ding a, damna hong tung ding hi.” Keihong umte a sih hangin a nungta kik ding hi” ci hi. Zeisu pen sap kulin saan kul hi, up bek hi loin na lungsimah sang in, na kha cidamin na pumpi le na nuntakzia hong kilamdangsak ding hi. Hih lai a sim khempeuh Topa Pasian in lungsim sihna le lamet beina pan hong nungta kiksak ta hen.\nRev.Vung Za Niang


url: =A lamdang naungek INDIA | October 17 ~ MUC\nA lamdang naungek INDIA | October 17\nAdmin 7:07:00 AM Articles, MISSION NEWS\nA lamdang naungek\nINDIA | October 17\nNeelam Daryl Joshua, 34, | Daryl, 39, leh Neshaun, 3\nKa nupa-un nau ka deih uh hi. Ka kiteen khit uh kum nih ciangin ka pasal tungah nau nei thei lo ihihteh siavuan tawh kimu ni, ci-in ka gen hi. Ka pasal Daryl zong thukim hi. Zato ah siavuante tawh kikumin “ Nau deih ung, nong huh thei ding hiam,” ci-in ka dong hi. Ahi zongin ka pasal in hih tawh kisai-in thungetna khat zong nei ngei lo hi hang, ci-in hong pulaak hi. Hi mah hi. Ka kiteen khit uh kum nih bang cingkhin ahih hangin nau neih nading thu ka ngen ngei kei uh hi. Ka pasal in siavuante tungah na ciah phot nung in, hong pai kik nung, ci-in ka paikhia kik uh hi. Daryl pen pastor khat hi-in kha khat sung nau neih nading thu ka ngen uh hi.\nKha khat khit ciangin siavuante kiangah ka pai kik uh hi. Siavuante limtak hong vel uh a, naupaai hi teh,ahi zongin nau pen neu hi, hong ci uh hi. Ahi zong lunghimawh kei un. An limtak ne lecin, hong hoih toto inteh, ci-in hong hanthawn uh hi. Kha 5 khit ciangin nau pen a khan ding zahin khanglo hi, ci-in siavuante’n hong gen uh hi. Ka pasal tawh ka lunghimawh mahmah uh hi. Siavuante in lunghimawh kei un. Zatui hong pia nung in limtak na ne in. Naungek hong khang ding hi hong ci uh hi.\nA kha kik ciangin kisik dingin ka pai kik uh a, ka gihna zong khangto-in kaal 2,3 thum khitteh hong kilak kik un, ci-in hong vaikhak hi. A kaal kik ciangin ka lakin ka va pai kik uh a, radiologist in hong ensakin “ Nau pen nungta—in um keng hong ci mawk hi.” Siavuan in ngaihsutna khat nei kikin, nau pen lakhia lecin hoih zaw ding hi, hong ci uh hi. Ka nupa-un thungenin Topa aw, nangma sem mi hi lo ka hi uh hiam? Lam hong lak in,” ci-in thu ka ngen uh hi.\nDaryl in a sanggam a kipeng nih nei-in amau pen India gam sungah naupang siavuan sem uh hi. A sanggamte kiangah zasakin, zato dang khatah kilak dingin va pai uh hi. Hih zato ah siavuante in limtak a sittel uh hangin tua bangin naungek cidam mel lo cihte mu lo hi. Ka hanciam theihzah uh tawh bawl ni, hong ci uh hi. Darly in koi bang suak thei ding hiam, ci-in a dot ciangin, siavuante in “ nang pastor hi ve cin, cihsan uh hi. Thungetna um hi ven cin, na khempeuh in Pasian khut sung hi,” ci-in dawng kik hi.\nZato lumin ka om a, nai khat kal sialin siamahte in ka gil hong sit uh hi. Zan ciangin siavuante in bang hangin no nupa lungkham na hi uh hiam, bangmah lungkham kei un, hongci u hi. Tua siavuanpa in kei zong Khristian hi lo innkuan sung panin a khangkhia ka hi hi. Ahi zongin Jesuh ka um hi. “ Thu kong ngetsak ding hiam? ci-in hong dong hi. “ Topa aw , nang in ni le kha, aksi-te na khut sung hi.Amaute na khawlsak hi. Na khempeuh na sem thei hi. Hih nupate tungah nalamdang hong sem in, ci-in thungen hi. Tua zawh ni nih khit ciangin siavuan in nau pen neu ding hi, ahi zongin a hoih thei penin hong hanciam ding hi ung, hong ci hi.\nSabbath ni zingsang khat in nau ka suak uh hi. Naungek a gihna 1.5 pound bek pha hi. Naungek a kah ciangin siavuante in lamdangsa uh hi. Huihdikna set thuahsak pah uh hi. Siavuante in ka siamtheih zahun hong bawl ding hi ung, ci-in tha hong pia den uh hi.\nZato gei-a om Adventist sang panin sangnaupangte hong pai uh a, lasakin thungetna hong neihsak uh hi. Pasian muanna ka nei uh hi. Amah in na khempeuh a sem, a bawl thei ahihna ka phawk tawntung uh hi. Naungek pen neu lua mahmah, a pumpi dimphialin pipe kituah hi mawkin hih bang tawh dam zo mawk ding hiam ,cih ngaihsutna bekbek hong om hi. Naungek lawn ding kiphawl lo a, a gei panin lasa-in thungetna ka nei uh hi.\nPasian in i hamsatnte hong mu-in a hong kem tawntung Pasian ahi hi. Ni 3 sungin naungek a gihna kiamsukin 1.3 pound bek om hi. Naungek a nuntakna hut nading ki-at ding pen siavuante lunghimawh hi. Zato ah nasem Adventist siavuan pa in thu hong ngetsak dingin ka ngen hi. “ Topa aw, mihing muhna panin hih naungek a dam zo nawn lo ding hi; ahi zongin nang in na khempeuh na hih thei hi. Nang in nalamdang na bawl hi. Nangma deihna ahihleh naungek a gihna hong khangsak in. Hih naungek in nangma teci hong suak ding hi.”\nA zingciangin naungek gihna 0.35 ounces hong khang hi. Tua ni a kipan nisialin naungek hong khangkhang hi. Kha 3 khit ciangin naungek gihna 3.5 pounds hong pha hi. Zata pan tuak thei dingin siavuante in hong gen uh hi.\nSiavuante in naungek a hong damsuak pen lamdangsa mahmah uh hi. Pasian damsakna ahihlam ka phawk uh hi. Naungek min dingin Hebrew pau-in “Neshaun” phuak uh hi. Hih naungek hong golin a khan ciangin a lamdang takin damna ngah ahihlam kithei ding hi. Ni khat ni ciangin pastor nasem dingin Topa tungah ka ap ding uh hi, ci-in a nulepa in pulaak uh hi. Late 150: 6 sungah “ Nuntakna huu nei khempeuh in Topa min phat ciat uh hen. Neshaun in a nuntak laiteng Pasian min phat ding hi.\nTu quarter leitungbup Sabbath School 13na sumpi Bengaluru khuapi-ah biakinn nih kilam nadingin kipuak ding hi. MUC in Tuikhal sanginn huhna dingin kipuak ding hi.


url: =CHERITH LUIKEU PAN THUSINNA (Kumpite Masa 17:1-7) Agelh ~ Dr. Nang Sian Mung - Laibu Saal\nHome > Thuluui/Articles > CHERITH LUIKEU PAN THUSINNA (Kumpite Masa 17:1-7) Agelh ~ Dr. Nang Sian Mung\nCHERITH LUIKEU PAN THUSINNA (Kumpite Masa 17:1-7) Agelh ~ Dr. Nang Sian Mung\nCHERITH LUIKEU PAN THUSINNA\n(Kumpite Masa 17:1-7)\nAgelh ~ Dr. Nang Sian Mung\nI. Pasian Mipa Elijah (tg.1)\nII. Pasian Sehsa Mun-(tg. 2-4)\nA.Tua Mun Min (Kumpite Masa 17:2-3)-Name of that place\nB. Tua Mun Omzia (Kumpite Masa 17:3)-Nature of that place\nC. Tua Mun Kitaangsapna (Kumpite Masa 17:4)Necessity of that place\nIII. Pasian Piaksa Kamciamna (tg. 4-6)\nA. Pasian Geelkholhna (tg. 4)\nB. Pasian Sikna (tg. 6)\nC. Pasian Nopna Kicing (tg. 5)\nIV. Pasian Geelkholhna- (Kumpite Masa 17:5-6)\nV. Pasian Lamhilhna-(tg.7)\nA. Luitui Kanghta\nB. A Lungkia Kamsangpa\nGalkap ka tumngei kei hi. Ahih hangin galkapte in a tuahkhak thute uh hong gen uh ciangun zaknopsa in sun thapaai, zan thapaai ciim hetlo in ka ngaizo hi. Zaknop ka sak pongmawk hangin galkap a tumcil vua kipan a sin (training) uh thute leh a tuahkhak uh thute baihtuak ka sa khol kei hi. Tua a tuahkhak uh thute leh sinna (training) tuamtuamte ah sikdo nading, pumpi kikhalna tuamtuam, gamtat luheek dan ding, leh thu dang tuamtuam sin uh ahih manun haksa sa mahmah uh hi. Ahih hangin tua haksa a sak mahmah uh thute mahin galsim a a kuan uh ciangun ahuh mahmah ding leh a kisam mahmah thute vive na hi hi.\nMihing khat pen zankhat thu in abu amaang kisuaklo a, makai lianpi zong kisuak ngeilo hi. Tua bang a kizang thei a sangpi dinmun tun theih nadingin haksatna tampi phuttoh kul phot hi. Tua mah bangin Pasian na sepna ah zong mi thupi, mi lian, Pasian zat theih mi khat i suah theih nadingin Pasian taatna ahi haksatna tuamtuam i phuut phot kulkha ding hi. Tua bang hamsatna tampi phuuttohna pen thuhoih khat na hi a, mailam ah na lianpi sepzawh nading a kitaathiamna khat na hi hi. Tu laitak leitunga mi minthang leh milian tampitakte enpak lehang a tamzawte pen haksatna namkim a phuto a a na khang toto mite na hi uh hi.\nSaklam gam ahi minam sawmte teenna Israel gam a uk Omri kicipa tapa Ahab (874-853 BC) in kumpi a sep hun sungin Pasian in a zat mahmah Elijah kici mi khat na om a, Pasian in nasiatak a a zatma in gamsung Cherith luigei ah na taat dikdek phot hi. Tua ahih manin Pasian taatna a thuakkha Elijah tungtawn in thu pawlkhat sin lehang ka lunggulh hi.\nElijah pen Gilead gam Tishbeh khua pan hi a, Tishbeh khuami kici pah hi. Pasian upna lamah thahat in a ettehhuai mahmah Pasian kamsangpa khat ahi hi. Elijah min khiatna in ‘Yahweh in Pasian ahi hi’ (Yahweh is God) cih hi a, amin mah tawh kizui in a thugen pipen khatin ‘Yahweh in Pasian hi in amah simloh Pasian dang a om kei hi’ cih ahi hi. Elijah in Pasian thu hangsantak in a gen hun sung mahin Ahab leh Jezebel in Baal pasian thu tawh kisai Israel gam sungah uanggen mahmah uh hi. Israel mite in a biak uh pasian maanlote panin kihei in, Pasian maan a zuat ding uh a nasep lianpen khat ahi hi. Kumpite masa 17:1 sungah Elijah pen Tishbeh khuami kici a, 17: 24 ah Pasian mi na kici hi. Tishbeh mi panin Pasian mi ci in a kilawh hunma sungin Pasian in Elijah nuntakna sungah thu tampitak na sinsak hi.\nTu in Elijah in hih bangin Israel kumpipa Ahab kiangah thu hong gen a, “Ama mai a ka dinna, Israel mite TOPA Pasian in a nungta ahih manin keima thu tawhlo in daitui ahi a, guahtui ahi zongin hong tung ding kumte sungin omlo ding hi” a ci hi. Hih bangteng thu a gen khit ciangin Pasian mahin Ahab mai panin paikhiasak in “Jordan ni suahna lam ahi Cherith lui ah busak” hi. Pasian in kumpipa mai ah thugensak napi in busak zel hi. Pasian zia leh mihingte zia kilamdang hi. Ahab in Elijah a siatsak theih nading panin Pasian in na kemin a nungsang ciangin a thupizaw na a sepsak theih nadingin thusinna nei dingin Cherith lui ah a puak, a na busak masa na hi hi.\nA. Tua Mun Min (Kumpite Masa 17:2-3) - Name of that place\nPasian in Cherith lui geiah Elijah busak in thu tampi sinsak hi. Cherith cih khiatna in “sunlet, attan, suzaan)” cih khiatna nei hi. Pasian in a hong tung ding hunte ah Elijah a thupizaw in a zat theih nadingin Elijah mahmah tuisuaksak, taatin suzaan dikdek phot hi. Pasian nasem tampitakte pen Pasian in nasiatak in a zatma in Pasian mahmah in suzaan, taat, haksatna tampi thuaksak phot thei hi. Mi pawlkhatte bangin Pasian in a sinphotnate thuak zolo in lungkia in Pasian nasepna panin a khawlkik honkhat bang om thei hi. Sumngo seekpa in sumngo taktak a kilat theih nadingin a tunga om a keekseuteng meikhuk ah khulin mei tawh a halkhiat phot mah bangin nang leh kei sung panin leh nang leh kei tungtawn in Pasian lim leh meel taktak a kilat theih nadingin Pasian in hong suzaan, hong halvui, hong tuisuaksak kulphot ding hi (Ezekiel 22:20-22).\nB. Tua Mun Omzia (Kumpite Masa 17:3) - Nature of that place\nPasian in Elijah kiangah, “Jordan ni suahna lam ahi Cherith lui ah bu in” ci in thupia hi. Elijah paina Cherith luigei pen ‘bukna’ mun ahi hi. Bukna mun ahih manin mun nuamlua zong hi khollo kha ding hi. Elijah in a bukna munah lawm leh gual zong neilo in amah guak bek om hi. Hih munah Elijah ahuh ding leh a kem ding kuamah omlo ahih manin lungleeng khuangai in om a abukna mun panin Pasian muanzia ding na sin hi. Pasian in hong zat theih nadingin Pasian tung bekah kinga a, a mahmah a masa penin koihin muan ding kisam mahmah hi. A kitamzaan nuntakna in Pasian muan ngamna leh limtak a Pasian muhna hong piangsak ding a, limtak, teltak in Pasian hihna i muh ciangin mite kiangah ahi bang lianin hawmsawn, gensawn thei ding hi hang. Khat tangguak in gamdaihna munah om a, Pasian lungngai mipa in muibuntak a Pasian zat theih ding mipa, minu hi ding hi. Elijah in zong khat tangkia a a omna mun panin Pasian tawh na kinaizaw hi.\nKhat veivei keikia bek hi mawk ing a, ka lawm ka gual ding zong om kei si e ci in thuumin i lungkiat hun omkha thei ding hi. Pasian na nasepna ah ahi a, sumbawl paaibawl in na zinsuk na zintohna ah ahi zongin, kumpinu nasepna ah ahi zongin khattang sawlbang na hei laitak mahin Pasian mahmah mangngilhlo in zuan lecin Pasian in ama gam aa dingin a thupitak in hong zang thei ding hi. Pasian in i omna thei a, i hihna thei hi. Pasian tawh i kizopna a maan ding thupi pen hi. Pasian in Cherith lui geiah hong puak leh zong lungkia kei in, Pasian in hong zatnopna khat om hi ding hi.\nC. Tua Mun Kitaangsapna (Kumpite Masa 17:4) Necessity of that place\n“…tualai munah nangmah hong vaak dingin va-aakte thu ka piazo hi” ci hi. Hih lai ah ‘tualai munah’ ci teekteek hi. Hih pen a tuam vilvel mun (specific place) ahi hi. Pasian sawlna ahilo mundang ah Elijah pai hi zenzen leh gilkial in puuksi kha ding hi. Pasian in Elijah a sawlna mun teekteek mahah va-aakte anpuak dingin sawl hi. Pasian nasemte in khat veivei pai nopna mun leh pai noplohna mun kinei thei hi. Tu laitak bangin USA leh Afghanistan khat teeiteei ah missionary pai dingin hong kiteelsak leh USA ah pai dingin kiteelzaw kha ding hi. Khat veivei ei deihna peuh Pasian deihna hi i cih hun om thei mawkmawk hi. Pasian in hong sawl hi, hong deihsak hi cih na theihtel leh mun nuam mun nuamlo ci kei inla, pai in. Pasian in hong koih khonglo in hong nusia hetlo ding a, a nungthuap hong omsak lel ding hi. Pasian in Cherith ah hongsawl leh, aman a sep ding thei gige hi (If God sends us to a Cherith, He knows what He is going to do). Pasian nasemte eite om nading mun pen Pasian sawlna mun bek ahi hi (The only place for us to be is a place where God sends us). Pasian hong koihna munah om in, gim i kisak mahmah leh zong Pasian tungmah ah kinga ngam a ama hong makaihna sin ding simloh a hoihzaw thudang omlo hi. Khat veivei gim kisa mahmah in eiguak in thuak keeikaai theimawk hi hang. Laphuakpa in ‘Zeisu kiangah vako ning’(I must tell Jesus) a cih bangin Pasian hih theihna tungah kinga in amah vako ni. Pasian in Cherith ah hong puakna pen ama tate ahi eite kalsuanzia ding a geelsa thute sunga khen khat ahi hi (Zawmah 8:28). Tu in teel theih ding nam nih bang om a, tuate in Cherith mun mahah om in phunphun ciakciak ding maw, ahih kei leh Cherith mahah na om kawmsa mahin Pasian deihna zui in ama min phatphat ding? Elijah in Cherith mun ah a om sung mahin Pasian thu lungdam kipaaktak in na mang hi, “…amah pai in Topa thugen bangin gamta hi….” (tg. 5; Tetalawni Masa 5:18; Phil.4:6-7). Pasian in nang leh kei om nading a sehsa munkhat na nei a, tua munin mun haksa, mun nuamlo, nopsaklohna mun, a lauhuai mun hi kha thei ding hi. Ahih hangin Pasian in eite aa dingin a sehsa mun hi cih i theih leh tua banga ageel Pasian thu lungkimtak in mangciat ni.\nA tunga tawmkhat i gensa bangin, Pasian in Cherith lui lamah hih thunih hangin Elijah na sawl hi. Khatna ah, huu ding, kem dingin (to protect), nihna ah, thu sinsak dingin (to train) a sawl ahi hi. Pasian sapna i cihpen Pasian vaakna tawh kikop den hi (God’s call is always accompanied by God’s provisions). Pasian in a vaakloh, a keploh, a khoiloh nading munah ama nasem dingin mite sawl ngeilo hi. Hih lai ah Pasian in Elijah na sawlkhia in, a kisapnateng vaak, pia dingin na kamciam lai hi.\nKumpipa mai panin Pasian in Elijah a sawlkhiat ma nangawn in Pasian lungsim sungah Cherith lui ah sawl dingin geelkhol khin khangel ding hi, “tua lai ah….” Tua bek thamlo in va aakte in Elijah an a puak ding zong theikhin hamtang ding hi. “… nangmah hong vaak dingin va aakte thu ka piazo hi,” ci hi. Pasian in na khat peuhpeuh hongsawl ciangin, a kisam ding khempeuh nangawn zong geelkholhsa in na nei hi. Eite kalsuanna khempeuh Pasian in hong thei hi. Late 37:23 ah, “mikhat kalsuannate Topa kiangpan hi a, ama lungkim banga a gamtapa amah in kipsak hi,”ci hi. (Kawlentuh Nihna 12:7-10 sim behin).\nVa aakte pen vasa pilpen pawlin na kigenlo hi. Sane ganhing nam ahi uh hi. Hih va aakte in “…zingsang in anlum leh sa puak a…,” Pasian in Elijah kitaangsapna khempeuh na sik (provide) hi. Pasian deihna zui in a kalsuan a citak nasempa i hih nak leh Pasian in eite kitaangsapna khempeuh hong sik pelmawh ding hi. “Ka Pasian in Khazih Zeisu sunga ama vantung hauhna zui in na kisapna khempeuh uh hong pia ding hi” (Phil.4:19).\n“…amah pai in Topa thugen bangin gamta hi….” (tg. 5). Pasian sawlna bangbang i man ciangin Pasian kiang pana hong pai a kicing nopna in hong zui ding hi. Pasian deihna mang nuamlo in eima utthu in i kipeek vial leh i gim lel ding hi. Jonah pen Neniveh khua ah a pai dingin kisawl hi na pi in, utlo ahih manin amah bek hilo amah tawh tembaw tunga a tuangkhawmte nangawn in gimna thuak lawh uh hi.\nPasian in vangliatna khempeuh nei in na khempeuh uk hi. Elijah in a gamtatna khempeuh ah Pasian in na khempeuh uk (God is in control) hi cihthu na sin hi. Pasian kamciamna a tangtuntak ciangin Elijah lungkim mahmah a, Pasian pen a thuman Pasian ahihna sin leuleu hi. Pasian deihsakna munah i om nak leh lungkimna om ding hi. Pasian tungah ki-aap theihna zong Elijah in na sin leuleu hi. Lai Siangtho in “tua lai ah amah pai in teeng (dwelt) hi,” ci hi. Ama thu in gamtalo in Pasian cih bangbang in mangin gamta hi. Tua in ki-aapna (submission) khat ahi hi. Elijah in Pasian mahmah muangin, kim leh paam ah hamsatna tuamtuam omphial mah ta leh a piang bangbang Pasian geelsa hi ei ci in Pasian geelkholhna a kipsak theih nading Pasian in deih hi. Elijah in, Abiahang mah bangin, upna tawh a nuntak theih ding thu na sin hi. “Midik in upna tawh a nungta ding hi” (Zawmah 1:17). Elijah in upna tawh nungta a Pasian tung bekah a kingakh theih nadingin Pasian in Elijah pen Cherith lui ah na paisak hi. Pasian in eite aa dingin a geelsa thu tampitak om a, tuate eima tungah a banban in hong tangtun nadingin Pasian in i nuntakna sungin Cherith munah hong paisak hun tamvei mahmah kha ding hi (Jeremiah 29:11). Bang bang dinmun i na om zongin Pasian muangin, ama tungah kinga ni/\nTu in Cherith luigei ah Elijah in hunhoih khop khat zang khinta hi. “Tua gamah guahzu lo ahih manin, tawlkhat khit ciangin luitui hong kangh hi.” Nisim naisim in luitui luang aging buabua za in, tua luitui mah dawnin, a kingakh denna Cherith luitui hong kiam hiaihiai ta hi. Tuikiam ahih manin nisim in tuiluan dante hong kilamdang hi. Nidang a a piaudim a tuiluang ziahziah pen tu in tui tawphah bang hong kidawk keeita hi. Tua Cherith luitui pen a sawtlo in hong kangh mawk hi. Elijah dinmun ah a om danin kingaihsun lehang bangci in i ngaihsun zentam? Lungkhamhuai, lungmanhuai mahmah kasa hi. Eite khat ciat nuntakna ah zong i kingakh mahmah na nakhat peuhpeuh hong sia in, i muan mahmah i lawm i gual khat peuhin hong nusia in hi leh kilungkham mahmah kha ding hi. Ahih hangin tua bang hun ciangin i phawk gige ding thukhat in luitui a luangsak theipa in kanghsakkik thei a, a kanghsak theipa in zong luangsakkik thei hi. Cherith luigei ah Elijah a puakpa mahin luitui a kan hangin ama aa dingin mun hoihzaw geelsak lai hi. Eite kingakhna luitui a kan ciangin Pasian in tua luitui sangin a limzaw, a siangthozaw eite aa dingin hong bawlkholhsak, hong koihkholhsak den hi.\nTua luitui kanna pen Pasian a heh manin hong gawtna hi pah samlo a, ama lamah i hatzawk theih nadingin Pasian in eite dawn luitui hong kanghsak na hi thei hi. Pasian na zong sem kisa mahmah, lawhcing zong kisa mahmah napi hangin zattawm ding sum, nektawm ding nangawn nei zolo in ki om thei hi. Tua bang hun ciangin Pasian lamlahna ngakzawh ding kisam hi. La khat in ‘khawl hithiat in dakin ngai dihin To Zeisu hong hopihna,’ na ci hi. Lai Siangtho lui sungah mi thupi pawlkhatte nuntakna en lehang zong amaute nuntakna ah luitui kangh bangin lunggimna, singimna a thuak hun uh na om hi. Gentehna in Abiahang in a tapa Isaac tawh biakpiakna pia dingin Pasian a ngetna, Joseph zong Potipher inn sungah a na sep laitak a tuahkhak thute, Paul zong Lystra khua ah a na sep laitak a tuahkhak thute,leh Topa Zeisu mahmah zong Gethsemane huan sunga a thungetna cih bangte ahi hi. Ahih hangin amaute nuntakna tungtawn in Pasian in na lianpi a sepnop manin hih bangteng a phuto na hi uh hi.\nPasian aa dingin kalsangzaw i suantoh theih nadingin eite nuntakna ah Pasian in Cherith munah hong puakin i dawn luitui hong kansak hun tam simsim kha ding. Ahih hangin Pasian kiangpan i ngah thupha sangin thupha hong piapa tungah kinga a, amah muan ding sin theih ding thupi mahmah ding hi.\nKamsang Elijah in luitui a kan ciangin Pasian in kei hong nusia taktak hi ve maw ci in lungkia mahmah khangel ding hi. Tua lai munah amah bek om in, a dawn ding tui kanghta, kumpipa in thah dingin zong lai cihte a ngaihsut ciangin lungkia mahmah kha ding hi. Eite nuntakna ah zong i lawm i gualte in hong nusia in, i nuntakna ah tuahphatna om ngeilo ci a i lungkiat mahmah hun om tham hi. Sanggam aw, tua bang hun ciangin Pasian kamciamte phawkkik in. Cherith luigei ah pai in luitui a dawnsakpa in “kong nusia ngei kei ding hi” ci in Lai Siangtho mun tam simsim ah hong kamciam khin hi (Isaiah 49:14-16).\nThu lianpite ah Pasian mahmah in kamsangpa Elijah a zat theih nadingin luigei ah nuntak dan tuamtuam sin dingin na sawl hi. Baal kamsangte tawh Carmel mualah kidemna lianpi a neihma un Pasian in Elijah nuntakna na suzaan in na nuaipaat dikdek phot hi. Tua mah bangin sanggam aw, Pasian nuaizaanna, Pasian thuhilhna na thuak ciangin Pasian in na lianpi tampitakte ah hong zangnuam ahihlam phawk in. Topa zattheih dingin Pasian sawlna bangin na mang hiam? Tu laitak a na dinmun in Pasian hong koihna dinmun hi ci in na lungkim zo hiam? Hih lai a sim kong it sanggam akua mapeuh tungah Pasian in thupha hong pia tahen. Amen.\nNov - Dec , 2010\nItem Reviewed: CHERITH LUIKEU PAN THUSINNA (Kumpite Masa 17:1-7) Agelh ~ Dr. Nang Sian Mung Description: Rating: 5 Reviewed By: Cinpu Zomi


url: =10.11.2014 Tuni leitung thuthang te :: ZOMI DAILY\nposted on 10 November 2014 at 9:58 am Lomkholna: CinNgaih, News, World\nIraq te in Sunday ni in thu akan na uh a,US leh apawl te in van lam pan kap na hang inIS te makai Abu Bakr al-Baghdadi si hi ci in gen hi.Tua ban ah hih bang a Baghdadi pen US leh apawl te in athat thei uh pen gualzawhna lim hi ci hi.Iraq galkap te in IS te lianpi alaksa gam te uh lakkik na galsimna ah huhna lianpi hi ci in gen uhhi.Ahih hang in Baghdadi si hi cih pen bang mah kipsakna omnailo hi ci in kumpi thunei te in gen hi.US leh apawl te in Baghdadi meeting kah laitak a aomna Fridayni in al-Qaim khua kaphi.Mi 10 kim asi leh aliam om in IS te in loudspeaker zang in khua mite te kiang ah zato a kipuak aliam te a ding sisan apiaknq ding in hanthuam uhhi.\nSyria kumpi te in IS te ukna a om Syria gam saklam van lam tawh Nov.9 ni in kap uhhi.Hih mun kapna hang in mi 21 si in 100 kim liam hi.Hih helicopter tawh bomb khiatna mun pen Aleppo khuapi ii nisuah na lam a om al-Bab mun hi.US te in zong Syria gam a IS te omna van lam tawh sim uh a,ahih hang Syria te tawh mapang khawm a asin hi ei un cihi.\nSpain gam nisuahna saklam a om Catalan gamke in Spain gam pan in inn tuan nuam uh ahih man in Nov.9 ni in mipi lung kimna la in kinialna leh phal loh na te kawmkal ah vote khia uhhi.Spain thukhen te in hih pen gam thukhun tawh kituak lo hi ci in, ahih hang Catalan makai Artur Mas in hong nawng kai sak te leh do ding ci hi.Spain MP Mairi N in ahih leh lungsim maan ah hong kileh kik ding in hawthawm hi.Hih vote lakna ah mipi 80% in in lungkim hi.\nLeitung pen asim tham a gal kisimna (cold war)hong tung kik dekdek din mun ah om hi ci in Soviet Union makai lui Mikhail Gorbacher in Berlin kulhpi suksiat zawh kum 25 cinna pawi ah gen hi.US te in Ukrian buai na zang in Russia gam thu bawl in mawhna zong ci in gen hi.EU te in zong leitung gam vai ah akikhen nate ah makai sep ding mun ah om ding sang ki lang neihna munpi a ding in om ci in mawhsak na thu gen hi. Berlin kulhpi pen 1961 kum in khen nih in ki khen in ni suahna lam pen Russia te in uk in, nit5um na lam pen US leh apwl te in uk hi.\nGermany gam nisuahnaq lam leh nitumna lam kikhenna kulhpi suksiat zawh kum 25 cinna pawi Germany am qh bawl uhhi.Germany MP Angela Merkhel in Human right tawh kisai a vau na omlai gam te a gam mite a ding in lam etn om lai cih thu gen hi.Tu ni a kum 25 cinna pen lungdamna ni khat hi in,ahih hang in nisuahnaq Germqany pan Nitumna Germany lam ah suaktak na’ng ahamciam laitak a asite, leh thong kia te a ding in pawk huqi thu genhi.Merkhel pen gam nih kikhen lai in Nisuahna Germany lam ah omhi.\nSyria gam media te gen na ah nuclear Scientist mi 5 te akua cih theih loh mi suam te in Damassus khapi nawl ah that uh hi ci in gen hi.Hih tawh kisai a mit a mu te gen na ah bomb puak khawm a si ci in gen a ,,adang khat a kigen na ah Harana lei lam ah azin lai tak in mawtaw tung pan thau tawh kikap ci hi.hih tawh kisai in kua kap hiam cih kithei nai lo hi.\nIraq galkap te in IS te khutsung atung sa Baiji khuapi sung mun lianpi lathei ta uhhi.Hih mun pen Iraq gam a meitui huamna mun lianpen hi in,June kha in IS te khut sung ah tung hi.Ahih hang Baiji khuapi pen Iraq galkap te in la khin thei nai lo a, meitui huanna mun te IS te khut sung ah omlai hi.\nPrevious: Gamgi le Christian Upna Kido ~ Rev. Fr. Damian Dal\nNext: Dr. Hau Za Cin (ZIS President) thugenna ~ (Khuado Malaysia 2014)\nSingapore gamsung ah Malaysia gammi 2 Motorcycle tuahsia


url: =Jack It Like A Zombie Remixed EP by The Bulgarian feat Spoek on MP3, WAV, FLAC, AIFF & ALAC at Juno Download\nHome › Electro house/Electroclash › Potty Mouth › The Bulgarian feat Spoek ›\nCat: PMM 037\n1. Jack It Like A Zombie (original mix)\n2. Jack It Like A Zombie (Jason Hodges remix)\n3. Jack It Like A Zombie (Cold Blank remix)\n4. Jack It Like A Zombie (HULK remix)\n5. Jack It Like A Zombie (Nom De Strip Remix)\n6. Jack It Like A Zombie (Adam Bozzetto remix)\n7. Jack It Like A Zombie (Angel Alanis remix)\n8. Jack It Like A Zombie (Santiago & Bushido remix)\n9. Jack It Like A Zombie (The Bulgarian rework)\n10. Jack It Like A Zombie (Wally Callerio remix)\nThe Bulgarian feat SpoekPotty Mouth


url: =Virus thahna a hoihpen - Zomi Community Network - Your Network\nPosted by Tg. Thangno on March 27, 2011 at 4:31pm\nOnline pan na leiloh pi a na Run Virus thahna software pen nang a ding in Virus lianpen hong hikha theizaw hi.\nSai pan a na lei Virus thahna Software CD pen Virus thahna Software hoihpen hi cih honggen nuaming..\nComment by khaiboih on April 9, 2011 at 7:34am\nThangno aw, na gen pen zong man mah khatvei, nihvei aa ding tua pen sai aa van kizuak en leng ahoih atawm mah SEN bawlte acih tawh kibang hi.\nkhatvei, nihvei na lai at athupi ding aa.... ki lamen in, hong ki simsak khak hang aa kik teh na min aa ki muhnak leh hong ki olnon lo kha ding hiven zong hilo ding hiven.\nVirus thahna software CD ahoih mahmah te lei le cin zong a licence numbers ding online pan na download or na lak ding mah hong ki sam veve ding hi. Online aa van kizuak khempeuh aa hoih gailo ahoihlo zong om cih ding hizaw hi. ahoih ding na deih leh aminthang zawk deuhna ah ki lei thei hi. ahoih kei leh zong ahoih tawh ki khel kik thei lailai hi.\nComment by Tg. Thangno on April 7, 2011 at 12:03am\nkei bangin bel bangmah zanglo in virus a omciang restore or backup ziauziau in sumzong nuamtuam leh Computer zong a thak mah tawh kibang kik zel in nopmahmah sa ing. Online pan na download leh zong a kizuak te mah lei teekteek lecin hoih zaw. free te pen fake tamzaw..\nComment by Tg. GT on April 6, 2011 at 8:37pm\nSoftware license version (free ahi lo PAID) version pen a hioh pen cih dan maw :)\nComment by Tg. Thangno on April 6, 2011 at 5:08pm\nLaigeih i cih pen bangthulu zangleng kalai at hongkisimsak ding cih zong ngaihsut a kul hiven lawmKb\nMipawlkhat te' laigelh pen thupi mahmah na pi a thulu thupi lo a hih cia kisimsak lo thei..cih zong Virus tawh kisai lo in hong theisak nuam lai ing..lungdam\nComment by Tg. Mang Zuang on April 6, 2011 at 1:46pm\naw , ka email ka gen ding mang hilh kha ing ei ... ( mangzuang@gmail.com)\nComment by Tg. Mang Zuang on April 6, 2011 at 1:43pm\nNa lai at te na sim ing. Lawm Thang no , sum ngah ding lam et na aa hi lo in , wed: na bawl thu pi ong sa ing. Lung no thah na , a deih te in ( free leh full version ) ka email ah lai khak in ong gen kik un . Ka neih sun sun te ong hawm sawm ning.\nComment by khaiboih on April 4, 2011 at 2:49am\nVirus thahna Software CD pen sai ah le na ding hanthawnna hi zawlo ding maw athulu?\nathulu leh na gennopna hong tuak keilua mahmah ei.. Kei bang Virus thahna ding ahoih na sak pen aa software min gen ding hi niteh ka cih hiven...lawp hong banglo mawk!.


url: =Mawtaw Kibungh ~ Thu Tatuam (Siyin News)\nWednesday, October 11, 2017 Chin News 3 comments\nLaitui pan Kawl ah a tuak suk vanpua mawtaw khat Taingen thang ah luam sung tak suk a athang lampi tung tu suk kik hi. A zui mi 30 kiim pha a a thi mi za ki he x lai ci hi. Tu lai tak khua kiim khua pam panki del san lai tak hi.\nibu salmah October 13, 2017 at 12:51 AM\ntheresaL December 22, 2017 at 1:12 AM